Dodik: Deklaracija o Daytonu podmetnuto kukavičje jaje - Poskok.infoPoskok.info\nDodik: Deklaracija o Daytonu podmetnuto kukavičje jaje\nBANJALUKA – Predsjednik Republike Srpske Milorad Dodik izjavio je danas u Banjaluci da je Prijedlog deklaracije o Daytonskom mirovnom sporazumu podmetnuto kukavičje jaje na političko-diletantski način i nepismeno.\n“Skrivena namjera ovog dokumenta jeste da se u Republici Srpskoj donese nešto slično kao u Parlamentu Federacije BiH (FBiH). Nikakvih konzultacija o ovom dokumentu u Srpskoj nije bilo”, rekao je novinarima Dodik.\nOn je podsjetio da Republika Srpska ima Ustav i opredjeljenje da želi slovo Dejtonskog sporazuma.\n“U navedenoj deklaraciji se ne spominje vraćanje otetih nadležnosti Srpske i kako se to misli uraditi. Mene bi radovalo da SDS predloži ovako nešto, ali u deklaraciji vidimo zamrzavanje nekih stvari i uplitanje u odnose u FBiH. Da vam kažem – sve ovo sam čuo, a nisam čitao deklaraciju, jer kada sam vidio njene konture, znao sam da Narodna skupština ovaj dokument ne može usvojiti “, dodao je Dodik.\nNa pitanje da li zna za informaciju da Vojin Mitrović napušta djelovanje sa SNSD-om u Narodnoj supštini Republike Srpske, Dodik je rekao da ne zna.


Šetališta očistili od tezgi i kioska\nOpština Budva, njen Sekretarijat za urbanizam pripremio je nacrt Plana privremenih objekata, kojim je na području metropole turizma predviđeno da u narednih pet godina bude 250 manje privremenih lokalcija nego ranijih godina. U odnosu na prethodni plan u Budvi izbrisano je 187 lokacija, od kojih 95 lokacija na šetalištu, dok je izbrisana i baza od 50 lokacija na Sajmu, dok više neće biti ni 42 lokacije u drugoj zoni.\nU Bečićima je manje 39 lokacija, osam u Petrovcu, četiri na Jazu, pet na Svetom Stefanu, dok u odnosu na ranije godine neće biti pet autoperionica i tri parkinga.\nImajući u vidu da je oavakav predlog izazvao buru negodovanja među dosadašnjim zakupcima, koji su podnijeli na desetine pritužbi, očekuje se da će vidi kakav će biti Plan koji se odnosi na zonu morskog dobra, kojima gazduje Javno preduzeće, da li će i oni ukloniti brojne lokalcije na koje su turistički poslenici imali pritužbe.\nVEZANO: Opština izbrisala sve privremene objekte sa Jadranskog sajma


Renault Megane Berline Dynamique dCi 130\nVredestein 175/70 R14 Snowtrac 3\nNaslovna > Automobili > Citroen > C4 > Francuski šarm i njemačka preciznost\nDruga generacija Citroenove „četvorke“ pravi veliki dizajnerski zaokret u odnosu na avangardnog prethodnika, ali i ide korak dalje kada je riječ o kvalitetu materija, udobnosti i ekonomičnosti vožnje, koja dolazi do posebnog izražaja u kombinaciji sa štedljivim 1.6 HDi agregatom...\nFrancuski Citroen odvijek je važio za proizvođača avangardnih automobila, koji su svojim pojedinim rješenjima u pravilu bili i nekoliko decenija ispred svojih rivala. Ipak i pored naprednih tehničkih rješenja, avangarda je avangarda i kao takva privlači samo određeni krug kupaca, a to u današnjem svijetu autoindustrije jednostavno nije dovoljno za stabilno dugoročno poslovanje. Drugačije rečeno, klasične vrijednosti su posebno danas na cijeni, a za to je najbolji primjer Volkswagen Golf, po kojem se kompaktna klasa često naziva i Golf klasa. U Citroenu su uvidjeli da ako ga ne mogu pobijediti posebnošću, onda će pokušati njegovim oružjem sa kojim upravo nastupa potpuno novi Citroen C4, kompakt sa francuskim šarmom i njemačkom preciznošću. Koliko je novi Citroen C4 zaista opasan protivnik njemačkom lideru u klasi, provjerili smo testiranjem 1.6-litarske turbodizelske HDi opcije sa 112 KS, oplemenjene najbogatijim Exclusive paketom opreme.\nZaokret ka klasici najevidentniji je pogledom na 4.239 mm dugačku karoseriju, koja se odlikuje cijelim nizom atraktivnih detalja, zaslužnih upravo za prepoznatljivost novog Citroenovog kompakta, koji sa svojim uspješnim prethodnikom dijeli samo oznaku. Pri tome najviše mislimo na frontalnu sekciju sa dominantnim metaliziranim grilom, stilizovanim tako da predstavlja integralni dio Citroenovog zaštitnog znaka - double chevrona. Za notu agresivnosti brine se odbojnik sa svjetlima za maglu i velikim usisnikom vazduha, obrubljenim nikovanim umetkom, dok ukupan pozitivni vizuelni utisak uz efikasna glavna svjetla posebno naglašavaju i u Exclusive paketu opreme standardni Boston 16-colni laki naplaci. U grupu efektnijih detalja uvrstićemo i izlomnjenu glavnu bočnu liniju, kao i krovni spojler koji se odlično uklapa sa pomalo smirenom zadnjom sekcijom ukrašenom niklovanom letvicom u donjem dijelu odbojnika. Sve u svemu, novi C4 dolazi sa znatno klasičnijim, ali veoma atraktivnim ukupnim dizajnom, koji će zadovoljiti apetite kako dosadašnjih vlasnika prethodnog modela, tako i kupce sklone konzervativnijim rješenjima.\nU skladu sa oznakom Exclusive, od enterijera novog Citroena C4 očekivali smo puno i nismo se prevarili. Prije nego se pozabavimo izuzetno bogatom opremom, osvrnućemo se na novosti sa kojima dolazi ovaj model, koje su čak i veće u odnosu na vanjštinu. Tačnije, Citroen se ovaj put svojski potrudio da kvalitet ugrađenih materijala podigne na mnogo viši nivo, a dodamo li svemu i odličnu završnu obradu te i više nego upečatljiv dizajn, čak i oni najzahtjevniji neće imati puno razloga za nezadovoljstvo. Kompletna instrument tabla izrađena je od gumirane plastike koju viđamo u često razvikanim premijum vozilima, dok centralni greben svojim oblikom i rasporedom komandi predstavlja školski primjer lake opsluživosti i preglednosti, bez ikakve potrebe za privikavanjem. Istovremeno, ergonomija zaslužuje maksimalnu ocjenu, a jedini detalj koji će nekima smetati je predimenzionirano kolo multifunkcionalnog upravljača, podesivo i po dubini i po visini. Sa druge strane upravo zbog njegovog obima, instrumenti su veoma pregledni, a da se mislilo i na individualnost pokazuje i mogućnost biranja osvjetljenja i digitalnih i analognih pokazivača.\nPosebnu pažnju zaslužuju i veoma udobna sjedišta presvučena kombinacijom platna, te klasične i brušene kože, koja u Exclusive paketu opreme dolaze sa masažerom koji ugođaj u vožnji podiže na dostojan poslovnih limuzina. Da se mislilo jednostavno na sve pored multimedijalnih konekcija pokazuje i 230V-oltna utičnica u središnjem naslonu za ruku, koja je veoma rijedak detalj u vozilima ove klase. Od ostalih elemenata opreme, između ostalog se izdvajaju automatska dvozonska klimatizacija, audio MP3 sistem sa komandama na upravljaču, hill hold sistem, tempomat, putni kompjuter, potpuno elektrifikovana stakla i grijani retrovizori sa opcijom automatskog preklapanja, te mnogi drugi detalj sa izuzetno dugačkog popisa standardnih elemenata. U pogledu komfora na drugom redu sjedišta, novi C4 nudi solidnu prostranost u prosjeku klase, a tu je i prtljažnik čijih se osnovnih 408 litara preklapanjem naslona zadnje klupe povećavaju na krajnje 1.183 litre.\nMOTOR ODMJERENI ŠTEDLJIVAC\nU pogledu pogona testirani primjerak je stigao sa modernim 1.6-litarskim četvorocilindričnim HDi turbodizelašem, koji pomoću posljednje generacije common-rail sistema, te turbo punjača sa varijabilnom geometrijom i hladnjakom vazduha, pri 3.600 o/min razvija krajnjih 112 KS. Ovaj kultivisani turbodizelaš svoj najveći obrtni moment od 270 Nm postiže u režimu između 1.750 i 2.000 o/min, što u kombinaciji sa preciznim šestostepenim ručnim mjenjačem garantuje opuštenu vožnju bez potrebe za čestom promjenom stepena prenosa.\nU trećem dijelu testa ispitali smo dinamičke karakteristike Citroena C4 1.6 HDi, koji je i na ovom polju potvrdio maksimalnu zrelost. Tokom vožnje, uz uglađeni 1.6-litarski turbodizelaš od 112 KS, najbolje ocjene dobija ogibljenje sastavljeno od prednjeg McPherson vješanja i zadnje torzione osovine, podešeno da pruži skladnu mješavinu agilnog ponašanja na putu i naglašene udobnosti. Drugačije rečeno, ovakva konfiguracija zadovoljiće većinu vozača, bez obzira bili oni skloni bržoj, zahthevnijoj vožnji krivinama, ili laganom krstarenju na dužim putovanjima. Upravljanje je dovoljno precizno, a sama šasija u bržoj vožnji jasno otkriva da je spremna i za mnogo jače agregate od našeg štednji sklonog dizelskog 1.6-litraša. I pored toga što je naš testni model na vagi mjerio nepune 1,3 tone, pritisak na papučicu gasa gotovo uvijek je rezultovao dovoljnom vučnom silom, koja je najizražajnija u međuubrzanjima između 80 i 120 km/h, tačnije tada kada je i najpotrebnije, odnosno kada se u većini slučajeva vrši prestizanje drugih vozila.\n82 kw 112 ks 3600 omin\n270 nm od 1750 do 2000 omin\n0-100 kmh 11,3 sekunde\np.pot 4,6 eurodizel\nPri mjerenju performansi, naš dizelski C4 do 100 km/h je stizao za 11,5 sekundi, a nakon toga bi uz nešto zaleta stigao i do maksimalne brzine od 191 km/h, što su i više nego dobra ostvarenja. Svakako treba naglasiti da novi Citroen C4 standardno dolazi i sa elektronskim programom stabilnosti, dok je kočioni sistem sa diskovima na svim točkovima ojačan ABS i AFU sistemima, zaslužnim za zaustavni put sa 100 km/h za odličnih 39,8 metara. Kako se ovako pogonjena vozila većinom kupuju zbog ekonomičnosti, prosječna potrošnja je stavka na koju će svaki vozač obratiti posebnu pažnju. U našem potrošnja se zaustavila na prosječnih 5,9 litara eurodizela, s tim da je na otvorenom putu lako prosjek spustutu i ispod 4,5 litara. Sve u svemu impresivan rezultat.


Kanton Sarajevo: Ukinuta epizoda “Pripravnost”\nJelena Kisić, 12/11/2020\nStručno tijelo za koordinaciju i nadzor, prema odredbama Plana interventnih mjera u slučajevima prekomjerne zagađenosti zraka, donijelo je odluku i ukinulo epizodu ¨Pripravnost¨ u svim zonama na području Kantona Sarajevo, zbog zabilježenog pada koncentracija zagađujućih materija u zraku.\nOvakva odluka donesena je nakon što su danas mjerenjem koncentracija zagađujućih materija u zraku na području KS na svim automatskim stanicama zabilježene prosječne dnevne koncentracije PM10 čestičnih tvari u zraku ispod granične vrijednosti od 50 µg/m3, saopćeno je iz Službe za protokol i press KS.\nPrema sinoptičkoj prognozi Federalnog hidrometeorološkog zavoda, u naredna tri dana očekuje se stabilna vremenska situacija bez padavina, sa slabim vjetrom promjenjivog smjera.\nS obzirom na prognozirane vremenske prilike, postoje uvjeti za pojavu slabe temperaturne inverzije u jutarnjim i večernjim satima, koja će uzrokovati povećanje koncentracija zagađujućih materija u zraku uglavnom tokom noći, ali ne u obimu koji zahtijeva primjenu posebnih mjera.\nU skladu sa Planom interventnih mjera, Stručno tijelo će nastaviti kontinuirano pratiti stanje kvaliteta zraka u Kantonu Sarajevo i o tome blagovremeno informisati javnost, navode iz Službe za protokol i press KS.\nTags\t#Kanton Sarajevo\t#zagađenje zraka\nUPFBiH traži sastanak sa predstavnicima vlade o rekonstrukciji tunela Crnaja\nNa Kosovu 767 novozaraženih, preminulo još osam osoba\nMilanović: Mislim da bi se svi trebali cijepiti\nBolnica u Varaždinu puna, prvi pacijenti smješteni u šatore


Međunarodna konferencija na temu jačanje uloge OCD u implementaciji i praćenju Lanzarote konvencije\nStrazbur, 8−9. april, 2019. – Savet Evrope je u Strazburu organizovao međunarodnu konferenciju sa ciljem jačanja uloge organizacija civilnog društva u prevenciji i borbi protiv seksualne eksploatacije i seksualnog zlostavlljanja dece. Konferencija, u kojoj je učestvovala i aktivistkinja ASTRE, okupila je preko 35 predstavnika nevladinih organizacija posvećenih zaštiti prava deteta, borbi protiv trgovine decom, kao i borbi protiv seksualne eksploatacije i zlostavljanja dece. Od predstavnika organizacija 18 zemalja članica Saveta Evrope sastanku su prisustvovali i predstavnici dve zemlje koje još uvek nisu potpisale Konvenciju Saveta Evrope o zaštiti dece od seksualnog iskorišćavanja i seksualne zloupotrebe. Predstavnici nevladinih organizacija su imali prilike da diskutuju o pružanju zaštite deci žrtvama trgovine ljudima, procesuiranju počinilaca ove vrste krivičnih dela nad decom, podizanju svesti o ovom problemu, kao i istraživanju načina na koje civilno društvo može dodatno da se uključi u proces implementacije i praćenja Lanzarote konvencije. Zaključak i važna poruka sa konferencije je da civilno društvo, a pre svega nevladine organizacije, imaju presudnu ulogu u prevenciji i borbi protiv seksualne eksploatacije i zlostavljanja dece. Takođe, imajući u vidu njihovu ekspertizu i iskustvo na terenu, njihovo učešće u mehanizmu praćenja Lanzarote konvencije je jedna od ključnih prednosti ove konvencije i trebalo bi ga dodatno podsticati.


Prokremljovska omladina traži zabranjenu hranu\nBeta 30. jula 2015. 18:40\nProkremljovsko omladinsko udruženje „Jedi rusko“ sprpovelo je kontrolu moskovskih prodavnica pošto je predsednik Rusije Vladimir Putin potpisao ukaz o uništavanju prošvercovanih prehrambenih proizvoda koji su na spisku sankcija uvedenih zapadnim zemljama, piše danas moskovski dnevnik Komersant.\nAktivistkinje tog udrženja akciju su počele proverom sira u lancu prodavnica s uglavnom uvoznom robom, ali se ispostavilo da baš ne razlikuju zabranjeni sir od dozvoljenog, piše list.\nDnevnik piše da su četiri devojke u majcama sa slikama viljuške i noža i ruske zastave objašnjavale pred kamerava Prvog kanala ruske TV štetnost uvoznih zapadnih sireva.\n„Ti sirevi su nezakonito prešli granicu. Znači, prodavnica ne može da garantuje za njihov kvalitet“, rekle su one, a potom lepile na proizvode, koji su po njihovom mišljenju zabranjeni, nalepnice sa slikom medveda koji se baca na američku zastavu i natpisom „zabranjeni proizvod“.\nTe nalepnice su fotografisale Ajfononom (iPhone), dodaje Komersant i navodi reči devojke koja je slikala: „Jao, nemojte da gledate telefon, kupila sam ga pre uvođenja sankcija“.\nDruga je rekla: „pogledajte švajcarski sir – on je očigledno nezakonito stigao“ i prilepila nalepnicu. Saznajući od novinara da Rusija nije uvela sankcije Švajcarskoj, brzo je skinula nalepnicu. Aktivistkinje su dugo diskutovale s upravom prodavnice, govoreći da ih u potpunosti podržava država, piše list.\nAgencija RBK navodi da su ove godine dobile od države grant u iznosu od oko 77.000 evra.\nU skladu s Putinovim ukazom od 29. jula, svi proizvodi sa spiska sankcija koji su nezakonito stigli na teritoriju Rusije podležu uništavanju počev od 6. avgusta, a vlada je zadužena da hitno ustanovi poredak uništavanja robe.\nTaj ukaz, za koji vlasti smatraju da će dovesti do smanjenja šverca zabranjene hrane, izazvao je negativnu reakciju javnosti. Zaštitnici ljudskih prava pozvali su da se takvi proizvodi ne uništavaju, već da se dele siromašnima i izbeglicama iz Ukrajine.\nRuske vlasti su u avgustu 2014. uvele zabranu uvoza prehrambenih proizvoda iz SAD, zemalja EU, Kanade, Australije i Norveške. U taj spisak ušli su voće i povrće, mlečni proizvodi, meso i mesne prerađevine, riba. Ove godine vlasti su produžile kontarsankcije kao reakciju na sankcije tih zemalja na još godinu dana.\nOsnivač kompanije: Huawei ne špijunira…\nErdogan: Potrebno revidirati Dejtonski sporazum\nDrama se nastavlja: I dalje se traga za dečakom koji je upao…


RTCG - Radio Televizija Crne Gore - Nacionalni javni servis :: Ekonomija :: Podgorica stimulativna za razvoj privrede / print=true\n07. 11. 2019. 20:30 >> 20:30 0\nGOLUBOVIĆ - VUKOVIĆ\nU Podgorici se odvija intenzivna građevinska aktivnost. Kvalitetan ambijent za poslovanje prepoznaju brojni investitori, a Glavni grad se trudi da dodatno afirmiše povoljnosti poslovne zone, u čemu mu podršku može pružiti Privredna komora, istakao je gradonačelnik Podgorice Ivan Vuković na sastanku sa predsjednikom Privredne komore Vlastimirom Golubovićem.\nSagovornici su se saglasili da su Privredna komora i Glavni grad bliski partneri na unapređenju ambijenta za poslovanje u Podgorici.\n"Crnogorska ekonomija raste, prihodi kompanija su sve veći i posebno smo zadovoljni što značajan broj privrednih subjekata posluje u Podgorici. Glavni grad se trudi da bude kvalitetan i efikasan servis njihovim potrebama, ubrzava administrativne procedure i vjerujem da su vidljivi rezultati takvog angažovanja", istakao je gradonačelnik Vuković.\nGolubović je istakao da je jedna od značajnih aktivnosti Privredne komore i organizovanje poslovnih foruma u cilju povezivanja crnogorskih sa privrednicima iz okruženja i inostranstva.\nOn je posebno apostrofirao značajnu ulogu Komore u reformi sistema obrazovanja i afirmaciji dualnog. Komora je u 2019. godini organizovala 63 edukativne aktivnosti (u kojima je učestvovalo 3.500 privrednika), od čega osam u saradnji sa Sekretarijatom za preduzetništvo Glavnog grada, sa 402 učesnika. Golubović je pozvao na još intenzivniju međusobnu saradnju u ovoj oblasti.\nUkazao je na mogućnost brzog i efikasnog rješavanja privrednih sporova u Arbitražnom sudu pri Privrednoj komori, te preporučio\nGlavnom gradu da u ugovore koje sklapa uključi arbitražnu klauzulu. Uputio je poziv predstavnicima Podgorice da uzmu učešće u radu predstojećeg prvog Arbitražnog dana koji Komora organizuje 14. novembra.\nTokom sastanka su predstavljeni rezultati analize poslovanja privrednih subjekata koju je Privredna komora uradila za sve crnogorske opštine.\nPrema podacima Poreske uprave, završne račune za 2018. godinu u Podgorici je predalo 7.866 privrednih subjekta, što je 12,4 odsto više u odnosu na prethodnu. Na ovom području posluje 35,8 odsto svih aktivnih privrednih subjekata Crne Gore, koji zapošljavaju 62.495 osoba, 12,6 odsto više nego u 2017. Oni su u 2018. godini iskazali prihod od 5,2 milijarde eura, što je rast sedam odsto. Njihova dobit je iznosila 354,5 miliona eura i 15,6 odsto je veća u odnosu na prethodnu godinu.\nPrivredna komora Crne Gore Glavni grad Podgorica


Krivokapić: Crna Gora će biti dom za sve njene građane\nTanjug 21. maja 2021. 18:51\nPODGORICA – Predsednik Vlade Crne Gore Zdravko Krivokapić obratio se danas građanima povodom Dana nezavisnosti pismom u kojem je poručio da će ta država biti dom za sve njene građane.\nCrnogorski premijer je istakao da Crna Gora „ima dugu državnu tradiciju, koja prevazilazi granice ideološke priče koju smo slušali do 30. avgusta prošle godine”.\nOn je apelovao na to da se Dan nezavisnosti učini danom koji će biti prihvaćen od svih građana Crne Gore, preneli su crnogorski mediji.\n“Iz te perspektive Crna Gora i njena državnost neće biti moneta za potkusurivanje u političkim borbama, već dom za sve njene građane, sklad kultura i tradicija, u kojoj će svako naći svoje mesto i način izražavanja”, kazao je Krivokapić.\nPremijer je ukazao na to da se ovaj praznik prvi put za 15 godina događa u slobodnom i demokratskom okruženju.\n“Praznik obeležavamo u slobodi, a to je glavna ideja oko koje je nastala savremena crnogorska državnost. Crna Gora se vraća samoj sebi, vraćajući se istorijskom slobodarskom idealu, koji se na jeziku savremenosti zove – demokratija”, rekao je predsednik Vlade Crne Gore.\nOn je istakao da je tačno da je za prethodnih 15 godina Dan nezavisnosti identifikovan sa jednom partijom i njenom ideologijom, za koju je rekao da je daleko od onoga što pojam demokratije podrazumeva i koja je pokušala da samu sebe poistoveti sa Crnom Gorom.\n“Ne smemo nikada više dozvoliti da Crna Gora i njeni građani budu taoci bilo čijih ideoloških okova, u kojima će postojati građani drugog reda, po bilo kom osnovu. Stoga smo dužni da obezbedimo čvrste uslove koji će garantovati slobodu za sve“, navodi se u Krivokapićevom pismu.\nTa slobodna i demokratska Crna Gora svih njenih građana, umesto partijske i privatne države, jeste ono na što treba da nas asocira današnji dan, jer Crna Gora nije uzalud nazvana „kolevka slobode”, poručio je Krivokapić.\nCrna Gora danas obeležava 15 godina od osamostaljenja od Državne zajednice Srbije i Crne Gore u uobičajenoj atmosferi napetosti i podela, koje su produbljene smenom vlasti na državnom niovu na parlamentarnim izborima avgusta prošle godine.


Početna » Narodna stranka » Page 27\nU Šumadiji je pokrenuto formiranje Inicijativnog odbora Narodne stranke.\nPiše: Z. R. 20. 11. 2017.\nJovanović (Narodna stranka): Čim se raspišu izbori da dođe puna misija OEBS\nNarodna stranka je danas, zajednički sa svim autentičnim opozicionim organizacijama, predala predsednici Narodne skupštine Maji Gojković zvanični zahtev da se pozove puna posmatračka misija OEBS-a na predstojeće beogradske i eventualne parlamentarne izbore.\nNarodna stranka saopštila je da se zalaže za hitno donošenje zakona o poreklu imovine, kao i za imenovanje specijalnog tužioca za visoku korupciju.\nAleksić: Nećemo praviti novi klub na štetu Tadićevog\nIako Narodna stranka Vuka Jeremića nije učestvovala na prošlim parlamentarnim izborima, uskoro će dobiti svoj poslanički klub.\nPiše: Mirjana M. Milenković 13. 11. 2017.\nSaradnja Narodne stranke i Pokreta slobodnih građana\nPredsedništva Narodne stranke i Pokreta slobodnih građana održala su danas zajednički sastanak o nastavku tehničke saradnje na obezbeđivanju fer i poštenih izbora, kao i početku političke saradnje, saopštila je Narodna stranka.\nNarodna stranka saopštila je danas da se zalaže da se penzije dva puta godišnje usklađuju sa rastom cena i inflacijom, kao i da se ukine Zakon o privremenom umanjenju penzija.\nNS traži ocenu ustavnosti zakletve\nNarodna stranka danas podnosi Ustavnom sudu Srbije inicijativu za ocenu ustavnosti čina polaganja zakletve sudija srpske nacionalnosti na Kosovu, izjavio je Vuk Jeremić na konferenciji za novinare, na kojoj je predstavljen stranački odbor za pravosuđe.\nNarodna stranka: Neosnovani i tendenciozni napadi na Vučinića\nNarodna stranka i Vladimir Vučinić sa gnušanjem odbacuju medijske navode iz današnjeg Blica, da je njen član predsedništva, advokat Vladimir Vučinić, „kadar Jul-a“, kao i insinuacije iz teksta da je „preletač“.\nPiše: Danas Online 30. 10. 2017.\nPredsednik Srbije se i formalno-pravno odrekao pravosudnog sistema Republike\nSrbije na KiM, donošenjem Uredbe o ostvarivanju posebnih prava pravosudnih funkcionera sa teritorije Kosova, rekao je Vladimir Vučinić iz Narodne Stranke.\nPiše: Online Danas 28. 10. 2017.\nNS: Srbija nije zemlja nadničara\nNarodna stranka saopštila je danas da se oštro protivi usvajanju zakona o dualnom obrazovanju, jer bi se njime legalizovala ekonomska eksploatacija maloletnih učenika i Srbija definitivno pretvorila u zemlju jeftine radne snage.\nVukomanović: Narodna stranka će umiriti borbu desnice i levice\nSmatram da je Srbiji preko potrebna nova partija koja će se pozicionirati u centru političkog spektra i koja će amortizovati intenzitet bespoštednih borbi levice i desnice koje razaraju društvo i državu u Srbiji.\nPiše: M. Stojanović 29. 9. 2017.


Kako je saopšteno ove godine će u rad ove kolonije biti uključeni talentovani učenici osnovnih škola Pčinjskog okruga.\nDečja likovna kolonija biće organizovana u navedenom terminu u dvorištu JU Narodni univerzitet i u Gradskom parku, a u slučaju nepovoljnih vremenskih prilika rad će se odvijati u porostorijama Likovne radionice NU.\nPlanirano je da i ove godine budemo deo gradske manifestacije posvećene deci, koja se godinama realizuje u saradnji sa predškolskom ustanovom Naše dete i Turističkom organizacijom Vranje.\nPrema programu rada u ponedeljak 17. maja naši gosti biće učenici osnovnih škola iz Vladičinog Hana, u utorak 18. maja učenici iz Bujanovca i u sredu 19. maja učenici iz Surdulice.\nTokom trajanja Kolonije učesnici će raditi i družiti se sa polaznicima Likovne radionice JU Narodni univerzitet, uz stručnu podršku Vesne Marinković Stanković, akademskog slikara i voditelja Radionice - navodi se u saopštenju Narodnog univerziteta.\nOtvaranje Kolonije planirano je za ponedeljak 17. maja u 11.30 časova.


Inđija: Usvojen izveštaj o izvršenju budžeta – RTV Centar Srem\nInđija: Usvojen izveštaj o izvršenju budžeta\n08/12/2017 sofija Društvo, Glavno, Inđija 0\nNa današnjoj sednici, Opštinsko veće u Inđiji kao najvažnije tačke dnevnog reda, usvojilo je Izveštaj o izvršenju budžeta u prvih devet meseci i predlog Odluke o rebalnsu prihoda i rashoda u „opštinskoj kasi“.\nS obzirom na to da je izvršenje ovogodišnjeg budžeta u prva tri kvartala realizovano sa 28,3 odsto, pristupilo se i rebalansu prihoda i rashoda, kako bi se u završnom računu ostvarili realni iznosi, objasnio je predsednik Opštine Vladimir Gak.\n„Imali smo mnogo problema sa rebalansom, odnosno biće problema sa onim procentom izvršenja budžeta. Mi smo sve kapitalne stvari koje nismo uspeli da uradimo, prebacili za narednu godinu, ali imamo drugi problem. To su nagomilane obaveze koje se mere stotinama miliona dinara, koje smo morali da uvrstimo u budžet, kao što je slučaj sa Domom zdravlja gde je sada već preko 180 miliona isplaćeno“, rekao je Gak.\nZabava za najmlađe u Sremskoj Mitrovici: Predstava „Vinks i Spajdermen- škola magije“\nSistem 48: Javno preduzeće „Ingas“ beleži veću potrošnju, ali i naplatu


MANS, korupcija, Foto: Luka Zeković\n09.12.2014. 19:38h Ažurirano: 09.12.2014. 19:38h\nKorupcija uništava ekonomsku i društvenu supstancu države, a transparentnost je najefikasnije sredstvo u borbi protiv te pojave, ocijenjeno je na 8. Nacionalnoj antikorupcijskoj konferenciji koju je organizovala Mreža za afirmaciju nevladfinog sektora (MANS).\nPrema njegovim riječima, za Crnu Goru kao kandidata za ulazak u EU, borba protiv korupcije predstavlja još veći izazov, jer se njena efikasnost posebno prati i vrednuje u procesu pristupanja. Žugić je kazao da korupcija nije tabu tema u Crnoj Gori, navodeći da istraživanja ukazuju na to da građani smatraju da je korupcija rasprostranjena pojava u državi.\nŽugić je ocijenio da je transparentnost "najučinkovitije sredstvo u borbi protiv korupcije i lijek za jačanje kredibiliteta države". Zamjenik Vrhovnog državnog tužioca, Veselin Vučković, kazao je da je Tužilaštvo u središtu borbe protiv organizovanog kriminala i korupcije. Zato se, kako je naveo, najveći broj mjera iz akcionih planova za poglavlja 23 i 24, kada je u pitanju borba protiv tih pojava, odnosi na Tužilaštvo.\nOn je kazao da je za rad Tužilaštva važno postizanje veće transparentnosti rada te institucije. Šef Delegacije EU u Podgorici, Mitja Drobnič, kazao je da uslov za članstvo u Uniji nije da korupcija u Crnoj Gori nestane, nego sticanje sposobnosti da se država sama bori sa tom pojavom. On je podsjetio da je u izvještaju EU o napretku Crne Gore konstatovano da je osnaženo civilno društvo ključni činilac svakog demokratskog sistema. „I kao takvo bi trebalo da bude i tretirano od državnih institucija“, naglasio je Drobnič.\nOn je kazao da korupcija „cvjeta“ u uslovima nedostatka transparentnosti, tamo gdje donosioci odluka nijesu odgovorni, gdje se odluke donose tajno i efekte njihovog sprovođenja niko ne nadgleda. „Da bismo se borili protiv tog fenomena, potrebne su nam transparentne i odgovorne institucije, politike koje se kreiraju na otvoren način i čije sprovođenje kontroliše javnost“, rekao je Drobnič.\nAmbasadorka SAD, Sju Kej Braun, kazala je da organizacije civilnog društva moraju igrati ključnu ulogu u borbi protiv korupcije. „Reforma pravosuđa, ključni je preduslov za napredak Crne Gore u evropskim i evroatlantskim integracijama“, poručila je Braun. Prema njenim riječima, Crna Gora svakodnevno ostvaruje progres na putu ka članstvu u EU i NATO. „Uspostavljanje jakog i transparenog sistema u borbi protiv korupcije ključna je komponenta tog procesa“, kazala je Braun.\nIzvršna direktorka MANS-a, Vanja Ćalović, podsjetila je da riječ korupcija potiče od latinske „koruptio“, što znači pokvarenost, uništenost. Ona je sugerisala učesnicima konferencije da pogledaju izložbu fotografija postavljenu u sali sa kojih se, kako je navela, može vidjeti kako je korupcija uništila crnogorsku privredu.\nPrema njenim riječima, pored svega toga, u Crnoj Gori je na djelu satanizacija onih koji otkrivaju korupciju. Ćalović je kazala da, po pitanju transparentnosti, Crna Gora ne samo da stagnira, nego pravi i neke korake unazad, navodeći da više nije moguć pristup elementarnim podacima o vlasnicima kompanija i nekretnina.\n„Danas i u kiparskom registru možete naći više podataka o kompanijama, nego u Crnoj Gori“, smatra ona. To, kako je navela, nije slučaj samo sa javnim registrima, nego i sa sudskim presudama.\nKonferencija je organizovana uz podršku Delegacije Evropske unije u Crnoj Gori, Njemačke fondacije za međunarodnu pravnu saradnj, Ambasade Sjedinjenih Američkih Država (SAD) u Podgorici i organizacije Transparency International. Gost na konferenciji bio je i bivši agent FBI-a Džo Pistoun prema čijim sjećanjima i knjizi o danima kada je bio infiltriran u mafiju je snimljen čuveni film "Doni Brasko". Pisotoun je kazao Organizovani kriminal ne postoji bez korupcije, i da bi se razbio organizovani kriminal, potrebno je oduzeti svu imovinu koja je stečena na nelegalan način.\nBivši njemački tužilac Diter Anders kazao je, upitan šta se da li bi u toj zemlji tužilac čije optužnice konstantno padaju dobio otkaz, kazao da se neko ne može otpustiti zbog gluposti.\n"Ljudi se otpuštaju zbog kriminalne greške. One čije su optužnice loše moguće je poslati da istražuju krađe bicikala" rekao Anders. Predstavnik hrvatskog MUP-a Krešimir Sikavica predstavio je način na koje si ta dražva bori priotv korupcije u privatizacijama. On je kazao da su u Hravatskoj izmijenjeni zakoni tako da predmeti za korupciju, privatizacije i ratno profiterstvo ne mogu zastariti. Koordinator Foruma 2010 Žarko Rakčević rekao je da bi bilo dobor na takav način izmijeniti i zakone u Crnoj Gori.\nBivši sudija vrhovnog suda i sadašnji član Tužilačkog savjeta Radovan Krivokapić pitao je Pistona da li je tačno da u SAD mediji ne smiju komentarisati presude vrovnog suda, na šta je dobio negativan odgovor, ali nije odustajao od svoje tvrdnje.\n"Meni je to prije deset godina rekao sudija vrhovnog suda SAD, to piše u Ustavu SAD" rekao je Krivokapić. Piston je na to odgovorio da mediji u SAD mogu da komentarišu sve i u šali podigao desnu ruku i zakleo se Krivokapiću da govori istinu.\nMitja DrobničSu Kej BraunRadoje ŽugićVanja Ćalovićkorupcija


Nenadić: Važno je da sindikati budu aktivniji u zaštiti uzbunjivača - Dijalog.net\nNaslovna Borba protiv korupcije Nenadić: Važno je da sindikati budu aktivniji u zaštiti uzbunjivača\nBeograd, 10. septembar 2020. – Nemanja Nenadić, programski direktor organizacije Transparentnost Srbija (TS), ocenio je da korupciju u Srbiji podstiče visoka zavisnost privrede i građana od javnog sektora.\nNa to se proteže partijska kontrola, ali i veliki deo privatnog sektora je zavisan od “političkih moćnika”.\n“Uzroci korupcije u Srbiji su raznoliki. Većina je prisutna i u drugim državama, ali kod nas ima i nekih specifičnosti. Glavne specifičnosti uzroka korupcije u Srbiji proističu iz visoke zavisnosti privrede i građana od javnog sektora“, naglasio je Nemanja Nenadić u razgovoru za sajt UGS Nezavisnost.\nPo njegovim rečima, “jedan deo te priče čine zloupotrebe pri raspolaganju javnim resursima ili kod zapošljavanja u javnim preduzećima, ustanovama i upravi“.\n“U tom pogledu, glavni generator korupcije jeste partijska kontrola nad javnim sektorom, koja daleko prevazilazi nivo donošenja političkih odluka u Skupštini i Vladi, već se proteže na ceo javni sektor“, naveo je on.\n“U velikom delu javnog sektora ključne odluke potpisuju lako zamenljivi vršioci dužnosti, koji svoj položaj duguju političkim moćnicima, umesto da polažu račune građanima“, objasnio je Nenadić.\nMeđutim, kako je dodao, “ni tu nije kraj, jer je i veliki deo privatnog sektora zavisan od političkih moćnika“, pošto “kod nas širenje biznisa u velikoj meri zavisi od političke podrške” za razliku od nekih drugih država gde su, suprotno tome, politički funkcioneri samo “marionete moćnih privrednika“.\n“Pri svemu tome, nizak nivo vladavine prava, koji se ogleda u otvorenom kršenju zakona, donošenju raznih ‘lex specialis-a’ i tužilaštvima koja ne ispituju slučajeve moguće korupcije ako ne postoji ‘politička volja’, u kombinaciji sa odsustvom političke volje tamo gde ona zaista treba da se pokaže kod unapređenja propisa i podrške nezavisnim kontrolornim telima, ne daje ni dobre perspektive da će se stanje suštinski poboljšati u Srbiji”, smatra Nenadić.\nOn je naveo da su snažni argumenti da se tvrdi da tužilaštvo ne ispituje sve slučajeve sumnje na korupciju o kojima postoje saznanja, već samo one za koje znaju da imaju političku podršku.\nNa pitanje o uzbunjivaču Aleksandru Obradoviću povezanom s “Aferom Krušik“, Nenadić je rekao da nema sumnje da će to biti jedan od slučajeva gde se “meri da li u državi postoji spremnost za ispitivanje moguće korupcije velikog obima“.\nOn smatra da je otežavajuća okolnost u tom slučaju priroda poslovanja u trgovini oružjem, uz tajnovitost i “osetljiva pitanja međunarodne politike“, tako da je veliko pitanje da li će javnost ikada imati potpune podatke o toj aferi.\n“Kako god bilo, taj slučaj bi takođe trebalo iskoristiti da se otvori ozbiljna rasprava na temu primene Zakona o zaštiti uzbunjivača i potrebe za njegovim unapređenjem“, rekao je Nenadić.\nUkazao je da taj zakon ne omogućava adekvatnu zaštitu uzbunjivačima kada iznose u javnost i neke informacije koje su formalno označene kao tajne, tako da bi u tom pogledu bilo nužno da se poboljša.\n“TS je davala konkretne predloge za to i tokom javne i skupštinske rasprave, ali su oni odbijeni“, rekao je Nenadić.\nNaglasio je da je važno da sindikati budu aktivniji u zaštiti uzbunjivača insistiranjem da problemi na koje ukazuju budu ispitani do kraja.\nOznakeNemanja NenadićTransparentnost SrbijaUGS Nezavisnost\nPrethodno EED realizuje dodatnu EU podršku medijima u Srbiji za suočavanje sa izazovima pandemije\nSledeće Finansijska stabilnost medijskog sektora među prioritetima nemačkog predsedavanja EU\nBeograd, 30. mart 2021. – U Krivični zakonik bi trebalo ugraditi pojam korupcije na …\nTop Tags lokalna samouprava mediji Srbija i Evropska unija istraživanje Evropska unija Civilno društvo Društvo Evropska komisija ljudska prava evropske integracije OCD vladavina prava mladi Vlada Republike Srbije konkurs


Dan Preda: Ako idete u Moskvu, nećete biti članica Evropske unije | Al Jazeera Balkans\nVideo of Dan Preda: Ako idete u Moskvu, nećete biti članica Evropske unije\nIzvjestilac Evropskog parlamenta za Bosnu i Hercegovinu Cristian Dan Preda apelovao je na predstavnike političkih stranaka u zemlji da što prije formiraju vlast i posvete se reformama.\nBrisel, ponovio je drugog dana posjete Sarajevu, nema s kim da razgovara. Rekao je da se s odgovorima na dodatna pitanja iz Upitnika kasni, a da rokovi koje je vlast sama sebi zadala, nisu ispoštovani. No, od tih odgovora, naglasio je Dan Preda, zavisi da li će i kada Bosna i Hercegovina dobiti kandidatski status za članstvo u Evropskoj uniji.\nNakon što je razgovarao sa predstavnicima civilnog sektora, Dan Preda je ukazao na činjenicu da državni parlamentarci iz RS-a već tri godine opstruišu uspostavu Odbora za stabilizaciju i pridruživanje na nivou Evropske unije - Bosne i Hercegovine, ali se osvrnuo i na, kako je rekao, ignorantski odnos pojedinih političara.


Toplane Doboj kupile Škodu Superb za 91.000 maraka - Detektor\n7. Decembra 2018.11:27\nTender za kupovinu novog službenog vozila dobila je firma Autorad iz Pelagićeva s jedinom ponudom na tenderu vrijednom 77.800 KM bez PDV-a, čime cijena s dodanim PDV-om iznosi više od 91.000 KM.\nIz ove javne kompanije su za BIRN BiH potvrdili da su kupili Škodu Superb.\n“Nabavljeno vozilo će se korisiti kao službeno vozilo za potrebe rada društva u skladu sa Planom rada društva i drugim programskim i planskim dokumentima društva”, odgovorio je direktor Gradskih toplana Slađan Jović.\nU tenderu pokrenutom u oktobru 2018. godine traženo je novo smeđe vozilo sa pogonom na sve točkove, snagom motora od najmanje 140kW dok su minimalne tražene dimenzije vozila bile gotovo identične dimenzijama Škode Superb.\nDruge osobine koje je auto moralo ispunjavati su zatamnjena zadnja stakla, radio s osam zvučnika i navigacijom, komforna prednja sjedišta i “Radarsko skeniranje prostora ispred vozila”. Traženi “pretinci za kišobrane s kišobranima u prednjim vratima (vozač, suvozač)” i “strugalica za led na poklopcu spremnika za gorivo” dio su opreme koju Škoda u svojim vozilima reklamira pod sloganom “simply clever”.\nNavođenje specifikacija koje mogu ukazati na određeni tip ili marku vozila zabranjeni su Zakonom o javnim nabavkama te na to često upozoravaju revizori u svojim izvještajima o radu državnih institucija i javnih kompanija.\nDirektor Gradskih toplana Slađan Jović nije do kraja odgovorio na upit BIRN-a BiH zbog čega je kupljeno ovako skupo vozilo, ko će ga koristiti i da li se moglo nabaviti jeftinije vozilo koje bi služilo za istu namjenu.\nU zvaničnom cjenovniku kompanije Autorad Pelagićevo najskuplji Superb je posebna izvedba ovog automobila sa potpisom Laurin&Klement, što prema Škodinom katalogu podrazumijeva dodatni luksuz, čija cijena iznosi 77.900 KM sa PDV-om. Izborom dodatne opreme cijena vozila se može povećati.\nVrijednost raspisanih nabavki službenih vozila od početka 2018. godine u BiH veća je od 70 miliona maraka, a do sada su završeni tenderi vrijedni više od 28 miliona KM, pokazuju podaci Baze službenih auta BIRN-a BiH.\nJedino skuplje putničko vozilo od Gradskih toplana u Doboju nabavio je ove godine Medicinski fakultet Sveučilišta u Mostaru za 84.600 KM bez PDV-a.


U EU počinje primena kovid sertifikata sa ograničenim važenjem | Kosova.info\nDom|Najnovije|U EU počinje primena kovid sertifikata sa ograničenim važenjem\nU EU počinje primena kovid sertifikata sa ograničenim važenjem\nOd danas u EU počinje da se primenjuje pravilo kojim se digitalni kovid certifikati o vakcinaciji prihvataju u periodu od 270 dana od kompletiranja primarne vakcinacije. Kada je u pitanju buster doza, u EU za sada ne postoji ograničenje važenja adekvatnog certifikata, navode u Briselu.\nKonkretno, to znači da će se u slučaju putovanja u zemlje EU, ali i unutar Unije koristiti certifikati o vakcinaciji ne stariji od devet meseci od primanja pune primarne vakcinacije protiv kovida, koja, u zavisnosti od tipa, može imati jednu ili dve doze, prenosi RTS.\nDržave članice na nacionalnom nivou mogu da primenjuju različita pravila kada koriste EU digitalne kovid certifikate, ali se pozivaju da se usklade sa pravilom EU.\nOd danas se primenjuju i nova pravila u vezi sa kodiranjem certifikata tako što će se buster doza evidentirati kao 3/3 nakon primarne serije vakcinacije od dve doze, odnosno 2/1 nakon vakcinacije jednom dozom, odnosno nakon jedne doze i oporavka od infekcije.\nU Srbiji je od prošle godine usklađen sistem kodiranja certifikata o primarnoj vakcinaciji i o busteru sa novim pravilima EU.


M. P. 30. aprila 2019. 20:58\nStručnjaci tvrde da je muškarcima koji su skloni flertu neverstvo napisano na čelu. Oi tvrde da je moguće jednim pogledom na lice muškarca ili žene prepoznati preljubnika, piše Telegraf.\nTim stručnjaka ističe da je sumnjičavost prema muževnijim muškarcima, koji imaju guste obrve, jaku vilicu i tanje usne, zapravo evolutivna prednost koja dozvoljava heteroseksualnim ženama da uoče nedostojnog partnera, ali i prednost muškarcima da prepoznaju potencijalnog rivala koji može da zavede njihovu partnerku. OVDE pročitajte ispovest najplaćenije eskort dame!\nTri horoskopska znaka koja najlakše opraštaju PREVARU\nNelogični, a pouzdani znaci da vas partner VARA\nStručnjak otkriva zašto varamo i kada smo zaljubljeni\nU istraživanju su učesnici gledali fotografije i sudili prema izrazu lica 189 odraslih osoba koje su fotografisane i ocenjivali ocenama od 1 do 10 u zavisnosti od tog akoliko su po njihovom mišljenju skloni preljubi. Ljudi na fotografijama su se pre ocenjivanja izrazili da li su varali i koliko su skloni varanju. OVDE pročitajte idealnu prolećnu djetu, bez gladovanja!\nZanimljivo je to što su u istraživanju muškarci češće bili optuženi za prevaru za razliku od žena. Kao razlog naveli su da su žene manje sklone prevari, ali i da su sposobnije da šminkom sakriju pravu ekspresiju lica i pokažu se u pravom svetlu. Takođe, žene su češće sakrivale da su varale partnere, ili da bi to rado učinile ako im se z ato pruži prilika. OVDE pročitajte ispovest žene koja nije verovala u monogamiju!


Mirjana Gomilanović je sertifikovani biznis konsultant i coach Ericssonovog Instituta za coaching (Vankuver, Kanada), pridruženi sertifikovani coach Međunarodne Federacije Coacheva (ACC, International Coach Federaion, ICF), sertifikovani konsultant i trener jedne od najvećih svetskih konsultantskih kuća Persona Global, USA.\nVlasnik je i direktor Agencije za razvoj potencijala „One2grow”, koja se bavi razvojem potencijala poslovanja, organizacija i pojedinaca kroz obuke, konsalting i coaching. Prethodno je više od deset godina provela na pozicijama menadžera prodaje i marketinga u domaćim i međunarodnim kompanijama, među kojima su IBM, Siemens, Telekom Srbija i Orion telekom.\nVodila je projekte edukacije i razvoja zaposlenih u velikim međunarodnim kompanijama, među kojima su Coca Cola, Komercijalna banka, Erste banka, Comtrade, Volksbank, Sanofi – Avensis, Actavis, Klinički centar Srbije, OEBS, Hellenic Petroleum, VIP i Orion telekom. Njena specijalnost su razvoj menadžmenta i timova, razvoj lidera i liderskih kompetencija, upravljanje promenama, definicija i življenje kompanijske misije, vizije i vrednosti, kao i kreiranje korporativne kulture.\nPravci razvoja kompanija\nKako biti prvi na tržištu?\nŽivotni vek kupca\nKoje su potrebe kupaca?


CG /Monstruozno: Pas živ svezan i utopljen u more kao mamac krivolovcima na hobotnice / Radio Sarajevo\n24. 12. 2017. u 20:31:00 Radiosarajevo.ba\nNa društvenim mrežama danas su pojavile fotografije iz crnogorskog Tivta, na kojima se vidi pas koji je svezan i živ bačen u more, kako bi krivolovcima poslužio kao mamac za hobotnice.\nPodgorički portal CdM izvještava da je ovaj monstruozni čin naišao na osudu brojnih, pa i NVO Prijatelji životinja Podgorica. Iz ovog udruženja kažu da je ovo samo jedan od pokazatelja da u Crnoj Gori svako može da ubija životinje na najmonstruozniji način, a da za takvo djelo prođe nekažnjeno ili eventualno sa uslovnom kaznom.\n"Naša organizacija kao glavnog krivca za sve češće ovakve slučajeve vidi nadležne državne institucije, prije svih Osnovno državno tužilaštvo, koje i pored brojnih naših apela ne podiže optužnice protiv počinilaca, a vrlo često i sakriva ključne dokaze pribavljene u istragama", ističu iz ove organizacije.\nOni su apelovali na sve državne institucije da pod hitno otkriju počinioca ovog krivičnog djela, te da ga izvedu pred lice pravde i najstrože kazne.\n"Nadamo se i želimo da vjerujemo da će ovaj slučaj biti presedan u radu crnogorskih pravosudnih organa, te da će počinilac u najkraćem roku biti pronađen i najstrože kažnjen. Napominjemo da slike najsurovijih ubistava i mučenja životinja iz Crne Gore putem medija i društvenih mreža odlaze u svijet, te da na taj način šaljemo poruku da smo društvo koje nije doraslo vremenu u kom živimo", navode iz NVO Prijatelji životinja.\nTagovi: Crna Gora krivolov ribolov zlostavljanje životinja\nCrna Gora / Eksplodirao Peugeot u pokretu: Vozač teško, suvozač lakše povrijeđen\nCG / Izbjegavao lisicu i izazvao udes: Četiri osobe povrijeđene u sudaru Golfa i Astre\nCG / Medo junak Podgorice: Pogledajte kako je pas lutalica odbranio ženu od lopova


17.05.2015 Modni Vrisak 0\nNišville jazz festival na dan kada su volonteri širom Srbije krenuli u borbu protiv poplava otvara poziv za ovogodišnje heroje festivala. 16. maja prošle godine su volonteri samoinicijativno ustali, poslali sliku solidarnosti i ukazali da su značajan resurs Srbije. Zato Nišville 2015 slavi volonterstvo i angažuje rekordan broj volontera čime odaje priznanje svim angažovanim volonterima i volonterkama u vanrednoj situaciji. Pozivamo sve zainteresovane volontere i volonterke iz zemlje i inostranstva da se prijave za volontiranje i svojim angažmanom doprinesu realizaciji događaja i postanu deo velike muzičke manifestacije.\nNa predstojećem festivalu biće angažovano 400 volontera/ki raspoređenih u 12 sektora:\nDa biste se prijavili potrebno je da imate minimum 15 godina starosti i spremnost za odgovornost prema preuzetim obavezama i zadacima. Volontiranje na Nišvillu podrazumeva aktivizam od 07. do 17. avgusta 2015. godine, rad je organizovan smenski i odvija se po svim pravilima volonterskog menadžmenta, a u skladu sa Zakonom o volontiranju Republike Srbije.\nNišville Konkurs Volonteri


Đurić zahvalio studentima i mladima na KiM na istrajnosti u njihovoj borbi - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti » Đurić zahvalio studentima i mladima na KiM na istrajnosti u njihovoj borbi\nĐurić zahvalio studentima i mladima na KiM na istrajnosti u njihovoj borbi\n31.januar 2019. Izvor:Tanjug\nDirektor Kancelarije za Kosovo i Metohiju Marko Đurić, jutros je u studentskoj menzi doručkovao sa studentima Univerziteta u Prištini sa privremenim sedištem u Kosovskoj Mitrovici.\nĐurić je tokom doručka u ime cele Srbije zahvalio studentima i mladima na istrajnosti u njihovoj borbi i podsetio da su studenti u Kosovskoj Mitrovici čuvali i sačuvali dostojanstvo i obraz tako što su punih mesec dana svakodnevno dizali svoj glas protiv anticivilizacijskih taksi.\n“Punih mesec dana svakodnevno su dizali glas u odbrani prava i sloboda našeg naroda na Kosovu i Metohiji”, rekao je Đurić.\nOn je istakao da je Univerzitet u Prištini sa privremenim sedištem u Kosovskoj Mitrovici godinama unazad pokazivao koliko ima moralne, duhovne i intelektualne snage i da predstavlјa čvrts oslonac naše države na ovom području.\n“Preko 11.000 studenata koji ovde studiraju predstavlјaju sigurnu zalogu za budućnost države Srbije na ovim prostorima”, naveo je direktor vladine Kancelarije za KiM.\nĐurić kaže da je počastvovan što ima priliku da razgovara sa predstavnicima studenata, predstavnicima mladih lјudi u južnoj pokrajini i da im prenese poruku, ne samo Vlade, već čitave Srbije, da će se podrška njima nastaviti i da je divlјenje za njihovu borbu iskreno i veliko.\n“Želeo sam da i ostatku Srbije predočim koliko je težak položaj lјudi koji ovde studiraju i uče u uslovima neizvesnosti i kolika je hrabrost lјudi koji na ovom području obavlјaju i nastavne i naučne obaveze, gde su ti lјudi pokazali i patriotizam i ličnu hrabrost i zbog toga zaslužuju i našu podršku i poštovanje”, kaže Đurić.\nStudent prorektor Nemanja Biševac zahvalio je Đuriću koji je našao vremena da poseti i studente i naveo da su oni protestima u poslednjih mesec dana jasno stavili do znanja da se ne slažu sa potezima prištinskih vlasti.\nPokazali smo jedinstvo koje je kod studenata prisusutno na svakom koraku i nećemo dozvoliti ni u narednom periodu da bilo ko i bilo čime razbije to jedinstvo, kazao je Biševac.\nNajavio je da će i u narednom periodu nastaviti sa protestima i performansima, kao i da će protestvovati čak i protiv ujedinjenja Mitrovice.\nPokazali smo i pokazivaćemo državi da može na nas da se osloni, da smo tu i da ćemo se boriti i izboriti za svoja prava, istakao je Biševac.\nDirektor vladine Kancelarije će kasnije u toku dana otvoriti novi objekat predškolske ustanove Danica Jaramaz - istureno odelјenje u Kosovskoj Mitrovici i uručiti klјučeve za 24 stana u dve stambene zgrade koje su sagrađene sredstvima Kancelarije za Kosovo i Metohiju, a koji su namenjeni za stambeno zbrinjavanje mladih bračnih parova, porodica interno raselјenih lica i stambeno ugroženog domicilnog stanovništva.


Zvezdin trio u mladoj reprezentaciji Srbije\nPoziv da u utakmicama protiv Bugarske i Poljske nose dres reprezentacije Srbije do 21 godine dobili su naši fudbaleri Njegoš Petrović, Veljko Nikolić i Željko Gavrić.\nPrvotimci našeg kluba, Njegoš Petrović i Veljko Nikolić braniće boje mlade reprezentacije Srbije, a na spisku novog selektora Ilije Stolice našao se i Željko Gavrić, fudbaler Crvene zvezde koji je na pozajmici u Grafičaru.\nPetrović je do sada četiri puta nosio dres reprezentacije naše zemlje do 21 godine, dok će ovo za Nikolića i Gavrića biti debitantski poziv. Nikolić je prošao sve mlađe selekcije Srbije, dok se Gavrić pokazao kao jedan od najboljih fudbalera u Prvoj ligi Srbije u tekućoj sezoni, noseći dres Grafičara.\nMlada reprezentacija Srbije će u okviru grupne faze kvalifikacija za Evropsko prvenstvo, koje će se održati u Mađarskoj i Sloveniji, dočekati mlade selekcije Bugarske i Poljske. Utakmica u Sofiji je na programu u petak, 11 oktobra u 18 časova, dok je susret sa Poljskom zakazan za 15. oktobar sa početkom od 18 časova.\nNašim fudbalerima, kao i mladoj reprezentaciji Srbije, želimo puno sreće u utakmicama koje slede.


Tiodorović: Predložili smo da ove mere traju do 29. marta | Luftika\nPooštrene epidemiološke mere koje imamo od srede 17. marta će najverovatnije biti produžene i posle ponedeljka 22. marta do kada su prvobitno određene kaže epidemiolog Branislav Tiodorović. Kako je objasnio, medicinski deo Kriznog štaba je tražio da mere bud una snazi do 29. marta.\n„Naš predlog će biti da mere koje imamo sada budu na snazi do 29. marta, a šta će biti na samom Kriznom štabu, videćemo. Mi u ovom trenutku moramo sve svesti na ono neophodno, a to su hrana, lekovi, gorivo, kako bismo sačuvali živote ljudi, jer bez zdravlja i ljudi nema ni ekonomije“, kazao je epidemiolog Tiodorović.\nOn je naglasio da medicinski deo Kriznog štaba zna da „nekoliko dana“ pooštrenih mera nije rešenje, da neće dati dovoljan rezultat i da je zato potrebno mere produžiti, prenosi N1.


Banjaluka: Poginuo radnik na gradilištu\nJelena Kisić, 06/10/2020\nRadnik privrednog društva “Hidro-kop” čiji su inicijali N.T. /36/ iz Banjaluke poginuo je prilikom izvođenja građevinskih radova izgradnje kanalizacione mreže u Banjaluci, saopšteno je iz Okružnog javnog tužilaštva Banjaluka.\nU saopštenju se dodaje da je radnik poginuo u Ulici Dujka Komljenovića juče u 13.00 časova.\n“Uviđaj na licu mjesta obavio je dežurni tužilac Okružnog javnog tužilaštva Banjaluka Igor Cimeša, zajedno sa policijskim službenicima Policijske uprave Banjaluka, uz prisustvo inspektora zaštite na radu”, navodi se u saopštenju.\nDežurni tužilac je izdao nalog da se preduzmu sve potrebne istražne radnje na utvrđivanju svih okolnosti događaja, a naložena je i obdukcija smrtno nastradalog lica koja će biti obavljena u Zavodu za sudsku medicinu Republike Srpske.\nTags\t#Banjaluka\t#nesreća\nBanjaluka: Počinje 19. Međunarodni festival pozorišta za djecu\nBosna - Sudbina prekrojene zemlje [06.10.2020.]\nDnevnik 3 [23.01.2021.]\nDimenzija više [23.01.2021.]\nSelektor Červar napušta reprezentaciju Hrvatske poslije Svjetskog prvenstva\nMančester Siti u osmini finala FA kupa\nPredsjednik Meksika dozvolio saveznim državama da samostalno nabavljaju vakcine\n“Žitopromet” uskoro ponovo počinje sa radom\nOkončana potraga za M.P., tijelo nađeno u rijeci Bosni


Rebalans opštinskog budžeta: Troškovi su 770 miliona dinara\nBečejski Mozaik 15 oktobar 2010\nLokalna vlast je odlučila da 21. oktobra na sednici Skupštine opštine usvoji rebalans opštinskog budžeta: da preraspodeli raspoloživi (planirani) novac i umanji, odnosno poveća pojedine troškove.\nPodsetimo da se pre oko dva meseca oglasilo zvono za uzbunu u školama, jer, između ostalih budžetskih korisnika, opštinari su naložili i obrazovnim institucijama da za potrebe rebalansa opštinskog budžeta za 30 odsto smanje troškove koje pokriva lokalna samouprava. Škole su i bez smanjenja troškova imale problem da plate grejanje, račune za telefon itd.\nS druge strane, i opštinskim ustanovama (biblioteka, muzej, pozorište…) je naloženo da smanje svoje budžete za 30 posto. V.d. direktora biblioteke Eržebet Kinka je, međutim, prošle nedelje za Bečejski mozaik izjavila da ova ustanova nije mogla da ispuni taj nalog vlasti. Uzgred budi rečeno, u tom momentu u biblioteci su zbog neplaćenih računa već tri nedelje bili isključeni telefoni.\nReprezentacija i narodna kuhinja\nGospoda funkcioneri planiraju da potroše 3 miliona dinara za reprezentaciju, a za rad narodne kuhinje na teritoriji opštine će se obezbediti 4,3 miliona dinara. U opštini ima 11 funkcionera koji imaju mogućnosti da uživaju u blagodetima reprezentacije (ručkovi, večere, pića koje neće platiti iz svog, već iz džepa poreskih obveznika), a usluge narodne kuhinje, prema podacima Crvenog krsta, koristi 410 ljudi – od toga 140 su deca.\nIz predloga odluke o rebalansu budžeta se vidi da troškovi školama i ostalim budžetskim korisnicima nisu smanjeni za 30 posto, u nekim slučajevima su čak povećani.\nIzmenama opštinskog budžeta je, recimo, predviđeno, da se troškovi predsednika opštine, Skupštine opštine i Opštinskog veća (plate, socijalni doprinosi, nagrade zaposlenima, troškovi putovanja, usluge po ugovoru itd.) – povećaju. Prvobitno su ti troškovi planirani u iznosu od 29,75 miliona dinara, a rebalansom biće povećani na 41,1 milion. Primera radi, troškovi putovanja funkcionera umesto prvobitno predviđenih 250.000 dinara biće 700.000 dinara, za usluge po ugovoru umesto 3,8 miliona trebalo bi da se potroši 10,5 miliona…\nPare i parice\nPlanirane zarade za ukupno 11 funkcionera (Skupština opštine, predsednik opštine, Opštinsko veće) su 17 miliona dinara, a zarade za 115 zaposlenih u Opštinskoj upravi trebalo bi da budu 67,2 miliona.\nU dečjem vrtiću planirane su zarade za 129 ljudi u iznosu od 60 miliona dinara.\nU osnovnim školama za troškove grejanja predviđeno je ukupno 28 miliona dinara, a u srednjim 10,6 miliona.\nPrihodi od dažbina\nOpština u toku 2010. godine planira da zaradi 14 miliona dinara od poreza na zemljište, 20 miliona od poreza na imovinu fizičkih lica, a 23 miliona od poreza na imovinu pravnih lica.\nKomunalne takse za priređivanje muzičkih programa trebalo bi da donesu u lokalnu kasu 161.000 dinara, za isticanje reklamnih panoa 416.000 dinara, a za isticanje firme 4,69 miliona dinara.\nSredstva za funkcionisanje Opštinske uprave (od plata zaposlenima do tekućih popravki) zbirno su povećana za 26,74 miliona dinara – sada umesto 103,1 milion iznose 129,8 miliona dinara.\nSredstva predviđena za osnovno obrazovanje povećana su zbirno za 6,98 miliona i sada su 63,2 miliona, a za srednje obrazovanje za 1,1 milion, aktuelni iznos je 25,5 miliona.\nKultura je dobila povećanje za oko 2 miliona, fizička kultura za 1,3, socijalna zaštita za oko 6, a društvena briga o deci 15 miliona dinara.\nMesnim zajednicama je oduzeto u zbiru 179.000 dinara, a razvoju zajednice 48,9 miliona (od bušenja geotermalne bušotine do rekonstrukcije toplovoda sve se nalazi pod stavkom razvoj zajednice, ali se novac obezbeđuje iz Fonda za kapitalna ulaganja).\nOpština u toku 2010. godine planira da zaradi 14 miliona dinara od poreza\nna zemljište, 20 miliona od poreza na imovinu fizičkih lica, a 23 miliona od\nporeza na imovinu pravnih lica.\nKomunalne takse za priređivanje muzičkih programa trebalo bi da donesu\nu lokalnu kasu 161.000 dinara, za isticanje reklamnih panoa 416.000 dinara,\na za isticanje firme 4,69 miliona dinara.\nZa informisanje bilo je predviđeno 3,7 miliona dinara, a nakon umanjenja ostalo je svega 2,5 miliona dinara, ali zato „nevladine organizacije“ (crkve, izviđači, crveni krst, preduzetnici, partije) umesto predviđenih 7,6 miliona dobiće ukupno 8,1 milion.\nSmanjenje sredstava čeka i Dom zdravlja - umesto 11,59 miliona dobiće 8,7.\nNakon rebalansa budžeta ukupni rashodi umesto originalno predviđenih 758 miliona dinara trebalo bi da budu 770 miliona.\nStiče se utisak da nakon ovog oktobarskog rebalansa opštinskog budžeta do kraja godine će uslediti još jedan do kada će se ispostaviti da u opštinskoj kasi neće biti dovoljno para za sve predviđene troškove.\nNa sednici SO Bečej: Rebalans budžeta i dupliran iznos za „Bečej noću“\nSkupština opštine: Rebalans budžeta, etika i prodaja zemljišta\nViše iz ove kategorije « Sledećeg četvrtka zaseda lokalni parlament: Rebalans budžeta i neizostavno parkiranje\tInvesticija Delte: Počela gradnja poslovnog centra »


Dodik: Odluka Crne Gore — apsolutno neprijateljski čin /video/ - 18.06.2021, Sputnik Srbija\nDodik: Odluka Crne Gore — apsolutno neprijateljski čin /video/\nOdluku Skupštine Crne Gore o rezoluciji o Srebrenici doživljavam apsolutno kao neprijateljski čin, rekao je za RTRS Milorad Dodik, srpski član i presedavajući... 18.06.2021, Sputnik Srbija\nDodik je naglasio da je neshvatljivo da crnogorski Parlament izglasa rezoluciju o Srebrenici, a da to nije još uvijek prošlo u BiH. „Ako Parlamentarna skupština BiH nije donela sličan dokument, onda se postavlja pitanje zašto je to uradila Crna Gora, i postavlja se pitanje da li je to akt mešanja u unutrašnje stvari. Ako politika BiH nije mogla da dođe do konsenzusa o tom pitanju, kako je moguće da oni imaju pravo o tome da pričaju. Da li je to pranje njihove savesti”, naglasio je Dodik.Dodik je istakao da je to bila nepotrebna priča.„Skupština Crne Gore ništa nije dokazala oko Srebrenice, ali je dokazala da je u kontinitetu protiv Srba i antisrpska. Doživljavam to apsolutno kao neprijateljski čin i ja ću znati da se odnosim prema njima i prema njihovom stavu o tome, kao i prema toj Crnoj Gori koju ta većina čini”, istakao je Dodik.\nsvet, vesti, milorad dodik, srebrenica, region\n12:48 18.06.2021 (Osveženo: 04:05 26.08.2021)\nOdluku Skupštine Crne Gore o rezoluciji o Srebrenici doživljavam apsolutno kao neprijateljski čin, rekao je za RTRS Milorad Dodik, srpski član i presedavajući Predsedništva BiH.\n„Ako Parlamentarna skupština BiH nije donela sličan dokument, onda se postavlja pitanje zašto je to uradila Crna Gora, i postavlja se pitanje da li je to akt mešanja u unutrašnje stvari. Ako politika BiH nije mogla da dođe do konsenzusa o tom pitanju, kako je moguće da oni imaju pravo o tome da pričaju. Da li je to pranje njihove savesti”, naglasio je Dodik.\nDodik je istakao da je to bila nepotrebna priča.\n„Skupština Crne Gore ništa nije dokazala oko Srebrenice, ali je dokazala da je u kontinitetu protiv Srba i antisrpska. Doživljavam to apsolutno kao neprijateljski čin i ja ću znati da se odnosim prema njima i prema njihovom stavu o tome, kao i prema toj Crnoj Gori koju ta većina čini”, istakao je Dodik.


Vesti online / Vesti / Srbija / Advokatima je minut do 12, Vučiću nije\n12:46 >> 14:52h\nB92, Beta A\nAdvokatima je minut do 12, Vučiću nije\nAdvokatska komora Srbije u minut do 12 započela je protest na Trgu Nikole Pašića u kojem je učestvovalo više hiljada advokata iz cele zemlje. Sa protesta je poručeno da se štrajk nastavlja do ispunjenja zahteva. Predsednik Vlade Srbije Aleksandar Vučić izrazio je danas očekivanje da će ubrzo biti pronađeno rešenje problema zbog kojih advokati već dva meseca štrajkuju.\nNastavljaju proteste: Nezadovoljni advokati\n"Oni nanose političku štetu Srbiji, ali to oni doživljavaju kao borbu za svoja prava", rekao je Vučić novinarima u Beogradu, uz ocenu da je šteta od obustave rada advokata "ogromna i nemerljiva", ali da Vladi "ne pada na pamet da preduzima nasilne mere".\nDok Ustav ne važi, mi smo na straži"\nAdvokati smatraju da je zakon o javnom beležništvu i ovlašćenja koja su oni dobili protivustavan, pa je zbog toga bio istaknut i transparent "Dok Ustav ne važi, mi smo na straži".Učesnici protesta na Trgu Nikole Pašića nosili su bedževe "advokati su u pravu".\nPremijer je ocenio da prava advokata nisu jedini razlog za njihov štrajk.\nPrema njegovim rečima, "tajkuni" će uraditi sve što mogu da izbegnu suđenje, a kad se završi štrajk advokata, "štrajkovaće neki drugi, možda sudije".\nAdvokati Srbije nastavljaju štrajk do ispunjenja zahteva.\n"Čekamo nove ponude, hoćemo da pregovaramo i hoćemo da radimo", kazao je predsednik Advokatske komore Srbije Dragoljub Đorđević.\nOn je poručio da advokati žele da pregovaraju sa svim predstavnicima Vlade, a ne samo ministrom Selakovićem, čiju ostavku traže. On je ocenio da "državni udar na advokaturu" nije projekat ministra Selakovića, već cele izvršne vlasti.\nPrema njegovim rečima, postoje stvari oko kojih već postoji saglasnost i treba od njih krenuti.\nIstakao je, međutim, da advokati nisu hteli da se prihvati samo rešenje kojima se njima umanjuju poreske stope, jer bi ispalo da im je najviše stalo do novca.\n"Nadam se da će biti razuma", poručio je Đorđević i dodao da advokati protestom rade u interesu siromašnih građana, koji nemaju sredstava da plate usluge javnih beležnika i uskraćeno im je ostvarenje prava.\nĐorđević je naveo da je o prihodima i poslovanju javnih beležnika spreman da kao profesionalac govori na sudu.On je napomenuo da je od dve bezbednosne agencije dobio upozorenje i ponude za zaštitu, jer su mu ukazale da je u opasnosti.\n"Ako odem Božjom voljom ili u prisustvu države, vi ostajete ovde", kazao je Đorđević.\nOn je ocenio da su vlast i ministar Selaković ujedinili advokaturu, kao nikad do sada i da advokati moraju da odgovore na uvrede, poput onih da rade za tajkune kao što je Miroslav Mišković.\n"Biće nam teško, ali ako treba izdržaćemo i pet meseci, ali ćemo sačuvati advokaturu i bićemo advokati sa velikim a", kazao je Đorđević.\nOn je kao problem istakao i to da je Komora javnih beležnika Srbije osnovana protivzakonito jer po zakonu, ona ne može imati manje od sto članova, a u Srbiji ima 93 javna beležnika.\nNa protestu advokata govorili su predstavnici advokatskkih komora iz svih delova Srbije, ali i predstavnici studenata prava. Svi su jedinstveni u zahtevima da se izmenama zakona o javnom beležništvu izbegne oduzimanje ovlašćenja advokatima i da javnobeležnički zapis, kako su naveli, nema tretman "svetog pisma" ili "svete krave".\nAdvokatska komora Srbije započela je svoj protest 17. septembra.\nSastanak ministra pravde Nikole Selakovića sa predstavnicima advokature koji je održan u subotu, 1. novembra, završen je bez dogovora.\nSkupština Srbije u ponedeljak je raspravljala o izmenama zakona o notarima i zakona o prometu nepokretnosti, ali advokati smatraju da se tim izmenama ne ispunjavaju njihovi zahtevi.\nSRBIJA Advokati zakazali novi protest: U minut do 12\nSRBIJA Advokati "omekšali" ministra\nDRUŠTVO “Ministarstvo vrši pritisak na neke advokate“\nDRUŠTVO Advokati štrajkuju, lopovi se raduju\nUtorak 04.11.2014. 19:29\nVučiću, ovo je samo početak opšte pobune.Mnoge si vatre potpalio i polako se raspiruju. Ničija nije gorela do zore.


Vučić sa Vilburom Rosom u Beogradu | N1 Srbija\nVučić: Očekujemo kompanije iz SAD u velikim projektima\n06.09.2018. |19.24 >21.41 |\nPredsednik Srbije Aleksandar Vučić izjavio je, posle potpisivanja Memoranduma o razumevanju i saradnji vlada Srbije i SAD u oblasti infrastrukture, da se "vrlo brzo" može očekivati učešće američkih kompanija u realizaciji velikih infrastrukturnih projekata u Srbiji.\nVučić je na konferenciji za novinare sa američkim ministrom za trgovinu Vilburom Rosom rekao da su potpisivanjem memoranduma otvorena vrata za mnogo bližu saradnju sa američkim kompanijama u budućnosti.\n"Vrlo brzo možemo očekivati američke kompanije u izgradnji Moravskog koridora ili puta Niš-Merdare-Priština, o tome ćemo već razgovarati. Važno je da poboljšavamo ekonomske, političke i sveukupne odnose sa SAD", kazao je predsednik Srbije.\nOn je naveo da je trgovinska razmena sa SAD u prvih šest meseci ove godine dostigla 417 miliona dolara, što predstavlja, kako je rekao, povećanje za više od 30 odsto u odnosu na isti period 2017. godine.\nSrbija i SAD - potpisan Memorandum u oblasti infrastrukture\n"Rekao sam američkom sekretaru da treću godinu u nizu imamo suficit u budžetu, što ima malo koja evropska zemlja, da smo drugi u Evropi, ne računajući Irsku, po nivou rasta sa 4,9 odsto. Rekao sam mu i da Srbija ima najbolju trajektoriju pada javnog duga u regionu ali i šire, a u januaru očekujemo da bude ispod 48 odsto BDP-a, odnosno najniži u regionu", kazao je Vučić.\nVučić je izrazio zahvalnost američkom sekretaru za trgovinu što je došao u Beograd, navodeći da to predstavlja veliku čast za Srbiju.\n"Dobio sam mnogo novih ideja od Vilbura Rosa šta bi to mogli da uradimo u Srbiji. On je jedan od najuspešnijih ljudi sveta, ne spada u red političkih filozofa već je jedan od onih koji na najbolji način rešavaju probleme. Zamolio sam ga da nam kaže šta treba da promenimo da bi bili privlačniji za američke investitore koji su do danas u Srbiju uložili četiri milijarde dolara i zapošljavaju 17.000 ljudi", rekao je Vučić.\nRanije su Memorandum o razumevanju vlada Srbije i SAD u oblasti infrastrukture potpisali ministarka infrastrukture, saobraćaja i građevinarstva Zorana Mihajlović i američki ambasador u Beogradu Kajl Skat.\nMinistar trgovine SAD Vilbur Ros izjavio je danas u Beogradu da želi da američke kompanije u Srbiji pomognu na putu Srbije u Evropsku uniju. Ros je izrazio zadovoljstvo što je potpisan Memorandum o razumevanju u oblasti infrastrukture i dodao da će on "produbiti veze" dva naroda.\n"Neke od američkih najuspešniih i najprepoznatljivijih tehnoloških kompanija su već aktivne ovde. Želimo da se uverimo da su oni vaši partneri u rastu i razvoju i da njihovo prisustvo ovde pomogne da se podrži vaše članstvo u EU", rekao je Ros.\nVisoki američki zvaničnik je rekao da Srbija ima važnu stratešku lokacija u globalnoj trgovini s obzirom da je na raskrsnici između Azije i Evrope.\n"S obzirom na veze koje su stvorene i mogućnosti za uzajamni ekonomski rast, mi se radujemo daljoj saradnji s vladom Srbije", rekao je Ros.\nAmeričke kompanije su lideri u oblasti inovacija, kreativnosti, digitalne tehnologije i transparentnosti u ugovaranju i finansiranju, rekao je Ros je i dodao da one nude najbolje vrednosti zato što obezbeđuju najnaprednije tehnologije. Ros je rekao da u Srbiji postoji "ogroman tehnički talenat" i dodao da je najinovativniji svetski proizvođač električnih automobila dobio po naučniku Nikoli Tesli.\n"Imate prelepu zemlju, dobru hranu i bogatu istoriju. Imate puno toga da budete ponosni", rekao je on.\nSastanak je pratila reporterka N1 Jovana Štetin:\nSrbija SAD Sjedinjene Američke Države Vilbur Ros Aleksandar Vučić privreda\nMozda ce konacno neka firma iz SAD da prokopa onaj Tomin kanal Dunav-Morava-Vardar-Egejsko more\nMozda ameri imaju firmu za premestanje:brda,planina,...a rade na dodjem ti.\nA ja očekujem da se jednoga dana probudim a da tebe nema na tv, internetu, u frižideru....


Grupa za čist zrak održala sastanak sa ambasadoricom SAD, gđa Maureen Cormack - Impuls\nObjavljeno: Petak, 22 Januar 2016 13:00\nNakon velikih zagađenja zraka u prethodnom periodu, u Tuzlanskom kantonu, a posebno u Tuzli i Lukavcu, formirana je “Grupa za čist zrak” koju čine predstavnici različitih formalnih i neformalnih grupa građana i eksperti. Grupa je počela koodinirano raditi u cilju iznalaženja mogućnosti za aktivnije djelovanje nadležnih institucija i građana.\nGđa Maureen Cormack, Ambasadorica SAD-a prepoznala je važnost građanske inicijative u cilju rješavanja zagađenja zraka te je inicirala sastanak sa Grupom za čist zrak i danas je sa svojim saradnicima aktivno učestvovala u iznalaženju rješenja problema prekomjernog zagađenja zraka.\nNa sastanku su o problemima u svojim sredinama i nedovoljnim aktivnostima na zaštiti zraka govorili predstavnici ugroženih lokalnih zajednica iz Tuzle, Lukavca, profesori Univerziteta u Tuzli, predstavnici nevladinog sektora i građana koji su se od prvog dana aktivno uključili u rad Grupe.\nGrupa za čist zrak je informirala Ambasadoricu i njene saradnike, da Članovi Grupe koriste svoje kapacitete i zajedno šalju snažnu poruku odgovornim institucijama, industriji i građanima da se svi moraju uključiti u smanjenje zagađenja zraka u cilju zaštite zdravlja građana. Prezentirali su zahtjeve i preporuke koje su definirali i poslali nadležnim institucijama na različitim nivoima vlasti.\nAmbasadorica je ovom prilikom istakla svoju spremnost da u razgovorima sa predstavnicima na svim nivoima vlasti u BiH istakne važnost rješavanja ovog problema. Na sastanku je istaknuta potreba obavljanja dodatnog istraživanja ili anlaize koja bi jasno pokazala ko koliko doprinosi zagađenju zraka na području TK. Po ovom pitanju će dogovori biti nastavljeni.\nGrupa za čist zrak nastavlja svoje aktivnosti i već sutra ima dogovoren sastanak sa gospodinom Jasminom Imamović, gradonačelnikom Grada Tuzla.\nOdržana druga protestna šetnja Lukavčana (VIDEO)


Džudo turnir “Mladost Evrope 2015” | Belle Amie\nPodela besplatnih kanti za recikabilni otpad\nDžudo turnir “Mladost Evrope 2015”\n10:18, 18. 03. 2015 Urednik Ostali sportovi, Sport 0\nDeseti Međunarodni turnir “Mladost Evrope 2015”, koji organizuje niški Džudo klub “Shogun”, biće održan u nedelju, 22. marta, u 11 sati u sportskoj hali OŠ “Miroslav Antić”.\nNa turniru mogu učestvovati poletarci, mlađi pioniri i pionirke, kao i stariji pioniri i pionirke iz Srbije i inostranstva. Kako ističu organizatori, već su najavljeni takmičari iz Bugarske, Makedonije i Crne Gore.\n“Na prošlogodišnjem turniru bilo je 357 takmičara, pa očekujemo približan broj, a možda i još više klubova i učesnika”, poručuju iz Džudo kluba “Shogun”.\nDve bronzane medalje za niške džudiste...\n[VIDEO] Kinezis nastavlja borbu za plej-...\nSaopštenje za javnost Džudo kluba “...\nBronza za Nišliju na Univerzijadi...


Na lekove za smirenje građani Srbije su u 2018. godini potrošili gotovo 18 miliona evra\nPoređenja radi, u zemljama severne Evrope, taj procenat je ispod 10 odsto, ukazao je u razgovoru za Radio Slobodna Evropa (RSE) klinički farmakolog tog fakulteta, docent doktor Janko Samardžić.\n"Možemo govoriti o velikoj primeni i o zloupotrebi", ističe doktor Samardžić.\nU zemljama severne Evrope, procenat upotrebe sedativa je ispod 10 odsto\nPrema rečima doktora Samardžića, posebno zabrinjava podatak (Medicinskog fakulteta) da preko 15 odsto studentske populacije povremeno ili kontinuirano koristi sedative. On ukazuje da su mladi i najosetljivija populacija korisnika ovih lekova i da je potrebno dosta rada sa njima.\n"Tu imamo i problem politoksikomanije, dakle istovremene primene i kombinovanja više različitih lekova i sa alkoholom. Tu su rizici i posledice dugoročne i mlade osobe su populacija na kojoj treba najviše raditi", upozorava Samardžić.\nMladi su najosetljivija populacija korisnika sedativa, potrebno je dosta rada sa njima, kaže dr Janko Samardži\nIpak, i uprkos brojnim ograničenjima, građani uspevaju da dođu do tih lekova, te je, kako ističe direktorka beogradske klinike za psihijatrijske bolesti "Laza Lazarević", Ivana Stašević Karličić, neophodna bolja kontrola prometa sedativa.\nOna apeluje da se lekovi za smirenje nikako ne izdaju iz apoteka na "traženje" pacijenta, odnosno bez recepta lekara – što je praksa kojom pacijenti često uspeju da dođu do leka u apoteci - ali istovremeno upozorava i da je potrebno izvršiti i kontrolu propisivanja tih lekova od strane izabranih lekara.\n"Koliko lekari zloupotrebljavaju taj jednokratni efekat anksiolize (sedacije, dod. aut.) ovih lekova i da li je to njihov način da na neki neracionalna način smanje broj ljudi koji se žale na neke tegobe", rekla je Stašević Karličić dodajući da su, prema podacima koje ima, najmanje ovih lekova prepisali oni u čiju oblast najpre spadaju - psihijatri.\nPotrošnja manja, ali i dalje preterana\nPodaci o potrošnji sedativa, mada govore o visokoj upotrebi ovih lekova, ipak pokazuju i da se ona ne povećava poslednjih godina, ukazuju na to i u Agenciji za lekove i na Medicinskom fakultetu.\nPoređenja radi, pre donošenja pravila o obaveznom izdavanju sedativa na recept beleženo je i gotovo duplo više nego danas. 2011. godine je na primer bilo podignuto gotovo 10 miliona kutija lekova za smirenje.\n"Iz godine u godinu beležimo trend pada prometa ovih lekova", kaže Pavle Zelić, magistar farmacije i portparol ALIMS-a, ali ističe i da je to nešto sa čime samo delimično mogu da budu zadovoljni.\n"Smatramo da je i ovo sada u neku ruku preterano", kaže Zelić.\n"To je terapija koju, zaista, treba koristiti vrlo obazrivo, može izazvati i brojna neželjena dejstva. Mi u ALIMS pratimo neželjene reakcije na sve lekove, pa i na ove grupe i evidentiramo ih i upravo tu vidimo jednu posebnu odgovornost, pre svega onih koji prepisuju i izdaju tu terapiju, a i samih korisnika koji treba da budu pažljivi prema svom zdravlju i da ne posežu za ovakvim lekovima ako nije apsolutno neophodno", rekao nam je Zelić.\nDoktor Janko Samardžić sa Medicinskog fakulteta ističe da "još uvek govorimo o visokom procentu primene ovih lekova", i da razloga za brigu i dalje ima.\n"Takva situacija posebno pogađa one zemlje koje su prošle bolnu tranziciju, koje su imale ratne sukobe u prethodnim decenijama. Sličan trend potrošnje (kao u Srbiji, dod. aut.) ovih lekova je u Crnoj Gori, dok je recimo potrošnja i potencijal zloupotrebe još veći u susednoj Hrvatskoj", kaže klinički farmakolog Medicinskog fakulteta u Beogradu.\n"Najvažnije je da se promeni stav i lekara i pacijenata po pitanju lekova za smirenje", ističe Samardžić i dodaje da je neophodno da se prihvati činjenica da ti lekovi ne mogu da reše problem, "već da samo kratkotrajno, pod nadzorom lekara, mogu pomoći u suočavanju sa postojećom situacijom".\n"Sa aspekta zdravstvenih radnika mislim da je potrebno više raditi na informisanosti o neželjenim efektima lekova i na boljoj kontroli propisivanja, to je sigurno. Sa druge strane, pacijenti treba da uzimaju ove lekove isključivo prema uputstvu lekara, nikako na svoju ruku", ističe Samardžić.\nOn ukazuje i da je odgovornost zdravstvenih radnika na podizanju svesti o značaju mentalne higijene, zdravih stilova života, hobija, redovne fizičke aktivnosti.\nTablete nijesu lijek za probleme


Najveće IT organizacije u Srbiji od Vlade traže povlačenje jednog važnog zakona - Bizlife.rs\n11:01 Beograd, 16/10/2018\nPredstavnici osam najvećih IT organizacija u Srbiji danas su se založili da Vlada povuče iz skupštinske procedure predložene izmene i dopune Zakona o prevozu putnika u drumskom saobraćaju jer njima neće biti rešeni dugogodišnji problemi u obavljaju tih poslova.\n„Posebno je sporno zadržavanje fiksiranih cena usluga, ograničavanje broja pružalaca usluge, postavljanje neopravdanih uslova za obavljanje delatnosti i onemogućavanje daljeg razvoja savremenih digitalnih servisa, čime se veštački podiže cena usluge i troškovna neefikasnost svaljuje na krajnjeg korisnika“, navodi se u saoštenju IT organizacija.\nDodaje se da su predložene zakonske izmene protivne principima slobodne tržišne utakmice i programu Vlade Srbije, a pogotovo njegovim delovima koji se odnose na smanjenje digitalnog jaza i digitalizacije tradicionalnih industrija, kao i da otežavaju ulazak novih učesnika na tržište.\n„Umesto konkurencije i digitalizacije usluga, predložene izmene i dopune Zakona o prevozu putnika u drumskom saobraćaju pokušavaju da sačuvaju poslovne modele koji nisu prilagodjeni savremenom društvu. One onemogućavaju otvaranje tržišta za alternativne oblike prevoza putnika, dok postojeći učesnici na tržištu nisu motivisani da usluge unapredjuju, a krajnjim korisnicima se ograničava izbor i pružaju manje kvalitetne usluge po višim cenama“, smatraju predstavnici IT organizacija.\nOcenjeno je da jednak tretman klasičnih taksista i pružalaca alternativnih usluga prevoza treba da podrazumeva slobodnu konkurenciju, objektivno neophodne, jasne i transparentne uslove za obavljanje delatnosti.\nUsvajanju predloženih izmena Zakona o prevozu putnika u drumskom sobraćaju protive se Niški klaster naprednih tehnologija, Subotički IT klaster, IKT mreža, Vojvodjanski IKT klaster, IT klaster Centralna Srbija, Inicijativa „Digitalna Srbija“, Zrenjaninski IKT klaster i SEE ICT.\nzakon vlada it digitalizacija saobračaj


07.06.2016 u 09:28\nSrbija među pet najatraktivnijih za strane investitore\nSrbija je jedna od pet najatraktivnijih država za strane direktne investicije (SDI) u evropskoj industriji, i druga je po stopi rasta broja novih radnih mesta stvorenih iz SDI, prema istraživanju koje je sprovela revizorsko-konsultantska kompanija „Ernst i Jang”, preneo je Tanjug. Rezultati ovogodišnjeg istraživanja o atraktivnosti Evrope kao odredišta za direktne strane investicije pokazali su da je Srbija u 2015. godini imala rast od 108 odsto u broju stvorenih radnih mesta – sa 5.104 u 2014. godini na 10.631 u 2015, izjavio je Stiven Fiš, rukovodeći partner ove kompanije u Srbiji, Bosni i Hercegovini i Crnoj Gori. – Ovakvi rezultati su postavili Srbiju na drugo mesto na listi top 10 zemalja po kriterijumu stvaranja novih radnih mesta od aktivnosti stranih direktnih investicija –\n02.06.2016 u 19:05\nEvroazijski sporazum do kraja godine\nUpućeni u sadržaj prethodno postignutih dogovora međuvladinog Rusko-Srpskog komiteta za trgovinu, ekonomiju i naučno-tehničku saradnju tvrde da se potpisivanje jedinstvenog sporazuma o Zajednici zone slobodne trgovine naše zemlje i pet zemalja EEU može očekivati do kraja godine. Odluka Vrhovnog saveta Evroazijske ekonomske unije (EEU) da započne pregovore sa Srbijom o unifikaciji trgovinskog režima, proširiće važenje našeg sporazuma o bescarinskoj trgovini sa Rusijom, Belorusijom i Kazahstanom i na Jermeniju i Kirgiziju. Srbija računa na više puta najavljeno proširenje liste proizvoda koji će se izvoziti bez carine na tržište EEU sa 182 miliona potrošača. Pre svega „fijata 500-L”, zatim živinskog mesa, nekih vrsta sireva i drugih prehrambenih proizvoda. Pored toga, kažu upućeni, za\n12.05.2016 u 18:05\nMinus u budžetu šest puta manji od planiranog\nPremijer Aleksandar Vučić juče je izjavio da je stanje u budžetu Srbije znatno bolje nego što je bilo planirano i da je deficit za četiri meseca ove godine iznosio 13,4 milijarde dinara, umesto predviđene 72,2 milijarde – što je šest puta uspešnije od prognoze MMF-a. Prema njegovim rečima, 2016. će biti najteža do sada, jer dospevaju na naplatu kratkoročni krediti uzimani 2011. godine, tako da će trošak budžeta po osnovu isplata kamata ove godine biti 139 milijardi dinara. – Važno je da smo uspeli drastično da uvećamo poreske prihode, imamo manje neporeske prihode u odnosu na prošlu godinu, i u drugom kvartalu ili početkom trećeg kvartala imaćemo veće prihode – rekao je Vučić i najavio da će tek u junu biti naplaćene dividende od „Telekoma Srbije”. Dodao je da su prihodi veći od\nDa li je vreme za kraće radno vreme\nSamostalni sindikat trgovine zatražio je nedavno od Vlade Srbije da nedelja i državni praznici budu neradni dani za trgovce, jer taj posao nije od javnog značaja i ne zahteva da se radi bez prekida. Ovaj zahtev trgovaca bio je povod da se u delu javnosti postavi pitanje – može li i Srbija, po ugledu na neke evropske zemlje poput Francuske, da važeće osmočasovno radno vreme skrati na sedam, odnosno na nedeljnih 35 sati. Zagovornici ove ideje smatraju da bi korist od skraćivanja radnog dana za jadan sat bila višestruka. Ljudi bi imali više vremena za porodicu, deca bi više bila sa roditeljima, a jedan sat manje na poslu ne bi uticao na smanjenje radnog učinka, niti bruto domaćeg proizvoda zemlje.\n01.04.2016 u 22:05\nSpoljna trgovina Srbije u poslednjih pet godina ispisuje lepše strane njene ekonomije. Prema podacima zvanične statistike, posle drastičnog pada u 2009. godini, vrednost spoljnotrgovinske razmene stalno raste, a posebno raduje što izvoz brže raste od uvoza. Pokrivenost uvoza izvozom u 2015. dostigla je rekordnih 73,4 odsto, a u februaru ove godine čak 78,3 odsto. Smanjenju spoljnotrgovinskog deficita poslednjih godina više doprinose izvoznici kompjuterskih usluga (softvera), kukuruza, smrznutog voća i automobilskih guma, nego naših prvih deset najvećih izvoznika. – Sadašnji deficit u trgovini sa svetom najniži je u poslednjih deset godina, ali je i dalje iznad održivog nivoa – upozorava Milojko Arsić, urednik „Kvartalnog monitora” Fonda za razvoj ekonomske nauke. Povećanje izvoza\n26.03.2016 u 09:30\nIzbori usporili reforme\nNajava vanrednih parlamentarnih izbora zakazanih neposredno je uticala na usporavanje i odlaganje politički nepopularnih reformi, poput privatizacije bivših društvenih preduzeća, restrukturiranja javnih preduzeća i smanjivanja broja zaposlenih u sektoru države, izjavio je juče Milojko Arsić, glavni i odgovorni urednik „Kvartalnog monitora”. Predstavljajući novi broj ovog izdanja Fondacije za razvoj ekonomske nauke (FREN), on je kazao da su zakoni koji su usvojeni u ovom periodu, kao što je Zakon o platama u javnom sektoru, prilično razvodnjeni\nNa Kopaoniku najviše skijaša u najtoplijoj sezoni\nDobit „Skijališta Srbije” za prošlu godinu prema procenama ovog preduzeća iznosiće oko 54 miliona dinara, što je čak devet puta više od plana Ne pamti se da je bilo manje snega na srpskim planinama kao u februaru ove godine. I pored toga, ovogodišnja skijaška sezona neće zaostajati za prošlogodišnjom rekordnom, kaže za „Politiku” Dejan Ljevnaić, vršilac dužnosti direktora „Skijališta Srbije”. Zahvaljujući sistemima za veštačko osnežavanje, znanju i umeću ljudi ovog javnog preduzeća, ski-sezona na Torniku je trajala do 6. marta, na Staroj planini će se skijati do 27. marta, a najveći srpski ski-centar Kopaonik radi „punom parom” – Iako nam vreme nije išlo naruku, staze su izvanredne, što je za skijaše najvažnije – kaže Ljevnaić. – Od početka sezone, koja je na Kopaoniku počela


„Putinejdžeri“: Mladi Rusi šokirali Zapad - Sputnjik Srbija\n18:07 10 Avgust 2020\n„Putinejdžeri“: Mladi Rusi šokirali Zapad\n22:20 25.03.2018 Preuzmite kraći link\nSudeći po tome kako mladu generaciju u Rusiji oslikavaju zapadni mediji, buduća Rusija je u pouzdanim rukama, u rukama radnih, patriotskih orijentisanih, racionalnih i čak genijalnih mladih ljudi, piše Ivan Danilov, autor bloga „Krimson alter“.\nU američkim, britanskim i australijskim listovima objavljeni su tekstovi sa praktično istovetnom porukom. Ukratko, deluje da se „putinejdžeri“ nisu baš dopali inostranim novinarima. Indikativno je što su „Volstrit džurnal“, „Australijan“ i „Dejli telegraf“ ove tekstove objavili gotovo istovremeno, navodi Danilov.\nRanije su se u najvećem broju slučajeva zapadni mediji trudili da se pridržavaju klasičnog principa američke propagande iz epohe Hladnog rata, koja se bazirala na ideji da bi uvek trebalo odvojiti narod od vlasti. Štaviše, treba po mogućstvu vladajućoj eliti suprotstaviti građane i ohrabriti ih u borbi protiv tiranije i tvrde sovjetske, a potom i ruske vlasti. Sada se prešlo na „primitivne forme propagande“, pa se Rusi generalno demonizuju, bez obzira na rukovodeće državne strukture, sa jedne, i građanstva, sa druge strane.\nOsim toga, Zapad je ostao u čudu kada su shvatili da ni „omladina više nije kao što je nekad bila“. Naime, „Volstrit džurnal“ prenosi pisanja ruske agencije „Levada centra“ da je popularnost Vladimira Putina zapravo najveća među „internet generacijom“, odnosno omladinom između 18 i 24 godine starosti. Novoizabranog predsednika podržava čak 86 odsto mladih ljudi, i to ruši sve dosadašnje američke šablone o tome kako bi trebalo da razmišlja i rezonuje ova grupa ruskog društva. Američki novinari su čak obavili serije intervjua sa mladim Rusima i shvatili da oni cene druge vrednosti u odnosu na generacije svojih roditelja. Takođe, mladi Rusi ne veruju u revolucije i nasilne smene vlasti, već u evolucione promene ka boljem.\n„Putinova popularnost je neosporna, posebno među mladim ljudima“, konstatuje vodeći australijski list „Australijan“.\n„Ruska ’generacija Putina‘ privrženija je Kremlju nego njihovi roditelji“, lamentira britanski „Dejli telegraf“.\nHoće li Putin biti doživotni predsednik Rusije\nVrlo je moguće da povodom njihovih „slatkih“ uspeha tokom Hladnog rata, Zapad sada očekuje da se ruska omladina stidi i kaje za sve i svašta, za velike i male, realne i umišljene grehove. Na primer, za pobedu u Drugom svetskom ratu, za trovanje Skripalja, za doping program Rodčenka i za Putinovo ponašanje, za „Gasprom“ i „hiljadugodišnje imperijalne ambicije Rusije“, za sve istorijske uvrede pribaltičkih mitomana itd. Zato rusko društvo obavezno mora objasniti svojim mladim sugrađanima da je zapravo sa Rusima sve u redu i da u stvarnosti nemaju nijedan razlog da se bilo čega stide, kao i da Rusi nikome ništa ne duguju.\nSudeći po tome kako mlade generacije oslikavaju zapadni mediji, buduća Rusija je u pouzdanim rukama, u rukama radnih, patriotskih orijentisanih, racionalnih i čak genijalnih mladih ljudi.\nNažalost, naši geopolitički oponenti nisu spremni da ostave Rusiju na miru. A to znači da upravo ove mlade naraštaje očekuje osmišljavanje načina, metoda i tehnologija, neophodnih da zaštite sebe, svoje bližnje, svoje gradove i sela, svoju zemlju u celini. Od njih se očekuje da pobeđuju u uslovima žestoke globalne ekonomske, naučne i vojne konkurencije. Oni će morati da osmisle novo oružje, nove ideologije i finansijske instrumente. Mladi naraštaji u Rusiji će imati veoma tešku, ali i neverovatno interesantnu kolektivnu biografiju. U rusku omladinu možemo verovati, oni će sve odlično uraditi.


Čedomir Jovanović: Srbija prešutno podržava Moamera Gadafija - Index.hr\nČedomir Jovanović: Srbija prešutno podržava Moamera Gadafija\nPREDSJEDNIK srpske Liberalno-demokratske partije Čedomir Jovanović danas je na sastanku s grupom građana iz Libije koji žive u Srbiji rekao da "Srbija treba biti partner libijskog naroda, a ne Gadafijevog režima".\nDelegacija građana je Jovanoviću zahvalila zato što prvi u srpskom parlamentu pokrenuo pitanje o stradavanju civila u Libiji. "Sadašnja šutnja i poneka rijetka fraza koju čujemo od naše vlade su prešutna podrška Gadafiju", kazao je Jovanović te dodao kako im je obveza reagirati zbog sve što je ta zemlja prošla i budućih odnosa sa građanima Libije.\nPredložio je da se kao konkretna mjera uspostavi kontakt "sa ljudima u Bengaziju" i organizira humanitarna pomoć.\n#srbija #čedomir jovanović #Moamer Gadafi #LDP #Liberalno-demokratska partija


Šešelj: Pikiram mesto premijera - 29.04.2015, Sputnik Srbija\nPredsednik Srpske radikalne stranke Vojislav Šešelj na mitingu u Nišu je ponovo zatražio raspisivanje izbora na svim nivoima i naveo da „pikira“ mesto... 29.04.2015, Sputnik Srbija\npolitika, vesti, niš, vojislav šešelj, srpska radikalna stranka\n21:30 29.04.2015 (Osveženo: 16:19 05.10.2015)\n© Sajt radikalne strankeMiting Srpske radilkalne stranke\n© Sajt radikalne stranke\nOsim toga, Šešelj je ponovio i da se neće dobrovoljno vratiti u Hag, kao i da nema potrebe da dodatno komentariše odgovor njegovog pravnog tima Žalbenom veću Haškog suda, jer u njemu, kako je rekao, sve piše.\nOn je stanje u zemlji ocenio kao katastrofalno loše, a vlast naprednjaka goru nego vlast njihovih prethodnika.\n„Dosmanlijska vlast je spoljni dug Srbije podigla na 40 odsto bruto društvenog proizvoda, a naprednjaci su ga za samo tri godine uvećali na 71 odsto“, rekao je Šešelj.\nPredsednik SRS je istakao da srpski narod živi u velikoj bedi i siromaštvu, a svake godine se broj stanovnika Srbije enormno smanjuje.\nŠešelj je na konferenciji za novinare pre mitinga u centru Niša rekao da su radikali posvećeni obnovi stranke i da su zbog medijske blokade prinuđeni da se pristalicama obraćaju na javnim tribinama putujući po Srbiji.\nŠešelj je naglasio da narod u Srbiji mora da promeni vlast i da se okrene Rusiji jer ga put ka Evropskoj uniji vodi u propast. On je na mitingu izneo poglede SRS o tome kakvu bi spoljnu i unutrašnju politiku trebalo da vodi Srbija u kojoj se teško živi i u kojoj je aktuelna vlast kao i prethodna izneverila očekivanja i nade građana, ponovivši već iznete optužbe i kritike na račun predsednika Tomislava Nikolića i premijera Aleksandra Vučića.\nPrema njegovim rečima, Srbija bi u spoljnoj politici trebalo da se integriše sa Rusijom i savezom zemalja oko nje, kao i da bi trebalo da pristupi vojnom savezu sa Rusijom i članicama tog saveza.\nU unutrašnjoj politici treba voditi pametnu nacionalnu politiku sa osloncem na sopstvene snage. Osim toga, lider radikala je istakao da se sve veći broj građana učlanjuje u Srpsku radikalnu stranku, čak i oni koji su proteklih godina prešli u naprednjake.\n„Ljudi shvataju da su pogrešili i vraćaju nam se. Vrata Srpske radikalne stranke su otvorena za sve građane osim za one koji su prodali odbornički ili poslanički mandat“, rekao je Šešelj.\nOn je dodao da još nije doneta odluka da li će Srpska radikalna stranka učestvovati na eventualnim vanrednim lokalnim izborima u Nišu.\n„Gde god se održavaju vanredni lokalni izbori Vučić ulaže ogromne pare i angažuje čitavu diviziju svojih propagandista i batinaša. Zbog toga odlažemo donošenje te odluke. Kada budu izbori u celoj zemlji neće imati ni dovoljno ljudi, a ni para da ’pokrije‘ sva mesta“, rekao je Šešelj.\nNa pitanje da li će se i kada vratiti u Hag, Šešelj je odgovorio da se dobrovoljno neće vratiti, a da li će i kada ponovo otići, to je pitanje za predsednika Srbije Tomislava Nikolića.\nMiting radikala, kao i prethodno okupljanje članova i simpatizera ispred prostorija te stranke protekli su bez incidenata.\nOn je okupljenim pristalicama dugo govorio i rekao da bi tako mogao celu noć što znači, kako je dodao, da je u dobroj kondiciji.\nNa mitigu su govorili lokalni lideri SRS i funkcioneri stranke Vjerica Radeta, Zoran Krasić, Milorad Mirčić i Nemanja Šarović.\nČlanica Predsedničkog kolegijuma SRS-a Vjerica Radeta izjavila je da će ova stranka dovesti naprednjake na predstojećim izborima na devet odsto biračkog tela, „jer je to njihova prava mera“.


Šta je novo oruđe na farmama - Domaćinska kuća\nKuća » Agro vesti » Šta je novo oruđe na farmama\nIlustracija: digitalna poljoprivreda\nPredsednica Vlade Srbije Ana Brnabić razgovarala je sa generalnim direktorom Organizacije za hranu i poljoprivredu Ujedinjenih nacija (FAO) Ću Dongjuom o proširenju saradnje u toj oblasti.\n„Mnoge zemlje bi imale šta da nauče od vas“, poručio je Ću srpskoj premijerki i dodao da je FAO izuzetno zainteresovan za saradnju posebno u oblasti digitalizacije poljoprivrede i primene novih tehnologija u proizvodnji hrane, saopštila je Vlada Srbije.\nPrema njegovim rečima, „sada je smartfon novo oruđe na farmama“.\nĆu je istakao i da je prvi generalni direktor FAO koji je došao u Srbiju, kao i da mu je to prva bilateralna poseta od nedavnog imenovanja na poziciju generalnog direktora FAO.\nPremijerka Brnabić je rekla da je Vlada Srbije spremna za unapređenje buduće saradnje i ukazala da je Srbija u Evropi prepoznata kao zemlja koja posebnu pažnju posvećuje modernizaciji poljoprivrede.\nKako je istakla, najbolji primer za to je Institut BioSens u Novom Sadu, koji primenjuje inovativna IT rešenja i digitalizaciju u cilju povećanja efikasnosti domaće proizvodnje.\nTokom sastanka bilo je reči i o razvoju poljoprivredne proizvodnje malih, porodičnih gazdinstava, unapređenju životnog standarda u ruralnim područjima za žene i muškarce i stvaranju podsticajnog okruženja za održivu poljoprivrednu proizvodnju.\nBrnabić i Ći su razgovarali i o jačanju otpornosti na prirodne katastrofe i klimatske promene, unapređenju održivog upravljanja prirodnim resursima, kao i o povećanju konkurentnosti sektora poljoprivrede i proizvodnji hrane modernizacijom tržišnih lanaca.\nAna Brnabić, Ću Dongjuom, fao, Poljoprivreda\nPrevPrethodnaKonkurs za zadrugarstvo\nSledećaKoje su sorte šljive najbolje za sušenjeNext\nPodsticaji za unapređenje poljoprivrede\nDa li je paprika ekonomski isplativa\nPodsticaji za poljoprivredu blizu 200 miliona\nNaše voće traže Rusi


FIM - 11-ti evropski kongres medjurarodne federacije muzičara - URMUS\nUdruženje rok muzičara Srbije je učestvovalo na 11-tom evropskom kongresu Međunarodne federacije muzičara i osnivačkom kongresu Balkanske grupe Međunarodne federacije muzičara koji se održao u Beogradu 4-og i 5-og novembra 2016. godine u press centru UNS-a.\nXI evropski kongres Medjunarodne federacije muzičara\nMeđunarodna federacija muzičara – FIM je najuticajnija organizacija u svetu koja okuplja profesionalne muzičare, menadžmente muzičkih institucija i sve zainteresovane strane koje učestvuju u procesu umetničkog i savremenog stvaralaštva iz oblasti muzike iz zemalja članica.\nSrbija je punih 13 godina punopravni član ove međunarodne organizacije preko Sindikata muzičkih umetnika. koji okuplja profesionalne muzičare iz svih naših institucija kulture (Narodno pozorište u Beogradu, Srpsko narodno pozorište u Novom Sadu, Ansambli muzičke produkcije Radio Televizije Srbije, Beogradska filharmonija, Ansambl narodnikh pesama i igara KOLO, Pozorište na Terazijama i Niški simfonijski orkestar ).\nNa kongresu su bile obuhvaćene teme od zdravlja muzičara, autorskih i izvođačkih prava, problema u rukovođenju institucija kulture u zemljama članicama, neophodnost kolektivnog pregovaranja i socijalnog dijaloga kao i nacionalni izveštaji gde će Srbija predstaviti proces reorganizacije radnih mesta u javnom sektoru u oblasti kulture i naša iskustva u vezi sa uvođenjem sistema platnih razreda.\nZnačajnu pažnju je posvećena regionalnoj saradnji i formiranju balkanske grupe u okviru Međunarodne federacije muzičara koja će pored Skandinavske grupe biti najveća u Međunarodnoj federaciji muzičara.\nPored predsednika našeg Udruženja Predraga Cvetkovića, na konferenciji su uzeli učešće i predstavnici iz 30 zemalja Evrope, Ruske Federacije i NR Kine koji su bili i počasni gosti kongresa.\nNa kongresu su bili prisutni i predstavnici Ministarstva kulture i informisanja Republike Srbije iz sektora za savremeno stvaralaštvo – oblast muzika koji su uzeli učešće u radnom delu kongresa, predstavnici Ministarstva rada Republike Srbije, kao i predstavnici udruženja muzičkih i orkestarskih umetnika odnosno predstavnici reprezentativnih sindikata na nivou Republike Srbije i drugih partnerskih organizacija.\nFIMSindikat muzičkih umetnika


petak, 06 februar 2015 14:25\nPovećan broj razvoda\nU poslednjih nekoliko godina na području gradiške opštine povećan je broj razvoda. U 2013. godini bračnu zajednicu okončala su 43 bračna partnera dok je prošle godine taj broj iznosio 58.\nčetvrtak, 05 februar 2015 14:20\nU Gradišci nema oboljelih od morbila\nZa razliku od nekoliko opština u RS gdje je proglašena epidemija morbila u Gradišci nije registrovan nijedan ovakav slučaj.\nčetvrtak, 05 februar 2015 13:24\nMinistar za izbjegla i raseljena lica RS, Davor Čordaš posjetio višečlanu porodicu Dragaš u Rovinama\nMinistar za izbjegla i raseljena lica Republike Srpske, Davor Čordaš posjetio je višečlanu porodicu Dragaš u Rovinama kod Gradiške, kojoj je prošle godine resorno ministarstvo pomoglo da završi kuću.\nčetvrtak, 05 februar 2015 12:47\nManje kupaca na Zelenoj pijaci u Gradišci\nDa li zbog snježnih padavina ili zbog toga što se u januaru trošilo više nego inače, prvog četvrtka u februaru na Zelenoj pijaci u Gradišci nije bilo mnogo kupaca.\nponedeljak, 02 februar 2015 14:01\nMljekari prijete novim protestima\nUkoliko se ne održi tematska sjednica Parlamentarne skupštine BiH o stanju u poljoprivredi, mljekari prijete novim protestima.\nStrana 395 od 496


Srpski član Predsjedništva BiH Milorad Dodik izjavio je večeras da je u okviru gasifikacije Republike Srpske koja će biti realizovana sa ruskom kompanijom "Gasprom" planirano da bude sagrađen primarni gasovod od Bijeljine do Banjaluke i dvije gasne elektrane.\nOn je naveo da je tokom razgovora o gasifikaciji Srpske, koje je imao za vrijeme nedavne posjete Rusiji, potvrđeno rusko učešće od 60 odsto u tom projektu, a učešće Srpske od 40 odsto, kao i da će "Gasprom" projektovati i vršiti kontrolu radova.\n"To nam je važno jer to ujedno podrazumijeva i garanciju kvaliteta radova koji će biti urađeni", rekao je Dodik za RTRS.\n"Srpska može da uzme kredit da uđe u aranžman za gasovod, jer nema sredstava koje može da rezerviše da bi sa stanovišta učešća u vlasništvu mogla čekati nekih 20 godina da joj se ta sredstva vrate u vidu dividende", naveo je Dodik.\n"S obzirom na moju funkciju predsjedavajućeg Predsjedništva BiH, razgovori u Rusiji bili su i u pravcu da istaknem potrebu da se ostavi prostor i za kvalitetnim snabdijevanjem gasom Federacije BiH. Nisam razgovarao sa predstavnicima FBiH o tome, ali imam namjeru da to učinim i mislim da bi bilo dobro da i oni budu dio tog projekta", istakao je Dodik.\n"Veći je uticaj Britanije putem zavrtanja ruku, nego Rusije. Rusija uvijek pita šta može pomoći i nikada nisam čuo nijedan zahtjev da se nešto uradi na ekonomskom ili političkom planu. S druge strane imate situaciju da se daje novac medijima, nevladinim organizacijama i pojedincima da promovišu antiruske stavove. Britanija je odobrila u ovoj godini šest miliona funti za sprečavanje ruskog uticaja na Balkanu. Šta to znači", upitao je Dodik.\nMilorad Dodik gasovod elektrane\nReakcije na osporavanje sporazuma o gasifikaciji\nKrak gasovoda “Turski tok” prema Banjaluci predstavlja razvojnu šansu za Srpsku


Milovac: Ni kad prizna, tužioci ne smiju na Mila – Borba\nMilovac: Ni kad prizna, tužioci ne smiju na Mila\nSamo nekoliko dana prije nego što je šef Delegacije Evropske unije u Crnoj Gori Aivo Orav pozvao da se riješi afera “Koverat”, tužioci su ocijenili da nema osnovane sumnje da su Demokratska partija socijalista (DPS) ili njeni članovi u ovom slučaju učestvovali u pranju novca i drugim krivičnim djelima.\nTužilac Vrhovnog državnog tužilaštva (VDT) Veselin Vučković odbacio je prošlog ponedjeljka pritužbu Mreže za afirmaciju nevladinog sektora (MANS) na rješenje specijalnog državnog tužioca Veljka Rutovića kojim je odbačena njena krivična prijava protiv DPS-a, njenog predsjednika Mila Đukanovića i drugih lica.\n“Rutović niti jednim slovom u rješenju o odbačaju krivične prijave nije naveo na osnovu čega je tužilaštvo zaključilo da nema osnova za krivično gonjenje, da li su uopšte saslušavali Đukanovića i njegove saradnike, te kako su cijenili njegovo javno priznanje da DPS vodi paralelne finansije i finansira se iz fondova koji nisu legalni”, kazao je za “Vijesti” zamjenik izvršnog direktora MANS-a Dejan Milovac.\nU odluci VDT-a u koju su “Vijesti” imale uvid stoji da je Specijalno državno tužilaštvo u ovom slučaju donijelo pravilnu i zakonitu odluku. Rutović je prethodno ocijenio da ne postoji sumnja da su oni izvršili krivična djela koja su predmet prijave.\n“Odluke koje su donijeli Rutović i Vučković nisu odraz njihovog neznanja pravne materije, niti tehnička omaška, već prije svega rezultat sistema koji je uspostavljen tako da ne postoji ni najmanja moguća šansa da Đukanović bude procesuiran za bilo koje krivično djelo. Čak ni onda kada sam prizna da ga je njegova partija počinila,” kazao je Milovac.\nAfera Atlas: Đurđić priznao krivicu, pa dogovorio kućni zatvor od pola godina


Karmajkl ostaje u Laktašima još dve godine - 24sedam Karmajkl ostaje u Laktašima još dve godine - 24sedam\nAmerički centar produžio ugovor sa Igokeom\nKošarkaši Igokee su i dalje u igri za finale ABA lige, trenutno se spremaju za majstoricu u polufinalnoj seriji sa Crvenom zvezdom, jer je rezultat 1-1. Bez obzira na to što sezona nije završena, u klubu već razmišljaju o budućnosti… Odlučili su da sa jednim od najvažnijih igrača Džekijem Karmajklom produže ugovor na još dve godine, do leta 2023.\nAmerički centar je tokom ove sezone u ABA ligi beležio 8,3 poena i 3,9 skokova u proseku. Jedan je od najzaslužnijih za ulazak u polufinale regionalnog takmičenja, kao i za odlične rezultate na evropskoj sceni.\nLigaški deo regionalnog takmičenje tim iz Laktaša je završio na četvrtoj poziciji sa skorom od 19 pobeda i sedam poraza. U plej-ofu su se ukrstili sa prvoplasiranom Crvenom zvezdom. Kad je FIBA Liga šampiona u pitanju, krenuli su od kvalifikacija, a završili učešće u Top 16 fazi.\n#aba liga #Džeki Karmajkl #KK Igokea